pythainlp/thai-wiki-dataset-v4 huggingface dataset:
ไอซ์ เอจ 2 เจาะยุคน้ำแข็งมหัศจรรย์

ไอซ์ เอจ 2 เจาะยุคน้ำแข็งมหัศจรรย์  หรือ ไอซ์ เอจ 2เป็นภาพยนตร์คอเมดีแอนิเมชันผจญภัยสัญชาติอเมริกันใน ค.ศ. 2006 ที่ผลิตโดยบลูสกาย สตูดิโอส์ และจัดจำหน่ายโดยทเวนตีธ์เซนจูรีฟอกซ์ ถือเป็นภาคต่อของ "ไอซ์ เอจ" (2002) และเรื่องที่สองในซีรีส์ภาพยนตร์"ไอซ์ เอจ"
ภาพยนตร์นี้ออกฉายรอบปฐมฤกษ์ที่ประเทศเบลเยียมในวันที่ 1 มีนาคม ค.ศ. 2006 และในประเทศสหรัฐเมื่อวันที่ 31 มีนาคมปีเดียวกัน แม้ว่าจะได้รับคำวิจาณ์ผสม ภาพยนตร์นี้ทำรายได้ไป 667 ล้านดอลลาร์สหรัฐทั่วโลก ทำให้เป็นภาพยนตร์ที่ทำรายได้มากเป็นอันดับ 3 ใน ค.ศ. 2006 และแอนิเมชันที่ทำรายได้สูงสุดใน ค.ศ. 2006 หลังจากภาพยนตร์นี้จึงมีภาคต่ออีก 3 เรื่อง
เนื้อเรื่องย่อ.
สามสหายแห่งโลกยุคน้ำแข็งมหัศจรรย์ ทั้ง แมนนี่ ช้างแมมมอธขนปุย, ซิด สลอธสุดเฉื่อย, ดิเอโก้ เสือเขี้ยวดาบ และ สแคร็ท กระรอกฟันเหยินสุดอาภัพ ยังคงล่มหัวจมท้ายอยู่ด้วยกัน และสนุกสนานไปกับโลกที่กำลังละลาย แมนนี่ก็พร้อมแล้วที่จะสร้างครอบครัว แต่ก็นานมากแล้วที่ไม่เคยมีใครเห็นช้างแมมมอธตัวอื่นเลย แมนนี่เลยปลงตกคิดว่าตัวเองคงเป็นช้างแมมมอธตัวสุดท้าย จนกระทั่งเขาพบกับ แอลลี่ อย่างปาฏิหาริย์ ซึ่งเธอเป็นช้างแมมมอธเพศเมียตัวสุดท้ายบนโลกใบนี้ ติดปัญหาอยู่นิดที่ว่าทั้งสองไม่อาจปรองดองกันได้แม้สักวินาทีเดียว แถมแอลลี่ยังคิดว่าตัวเธอเป็นโอพอสซัมเสียด้วยซ้ำไป แอลลี่ยังมีภาระติดตัวเป็น “พี่น้อง” พอสซัมสองตัวชื่อ แครช กับ เอ็ดดี้ คู่หูป่วนนรก และเป็นตัวสร้างปัญหาปากเสียสุดอวดดีอีกด้วย
กลุ่มภาษาคิปชาก

กลุ่มภาษาคิปชาก (Kypchak languages) หรือกลุ่มภาษาเตอร์กิกตะวันตกเฉียงเหนือ ซึ่งเป็นสาขาหลักของกลุ่มภาษาเตอร์กิกที่มีผู้พูดมากกว่า 12 ล้านคน ในบริเวณตั้งแต่ลิทัวเนียถึงจีน
ลักษณะทางภาษาศาสตร์.
ลักษณะร่วมกันของกลุ่มภาษาคิปชากได้แก่
การจัดจำแนก.
แบ่งได้เป็นสามกลุ่มคือ
ภาษาอุซเบกสำเนียงคิปชากเป็นกลุ่มภาษาคิปชากที่ครั้งหนึ่งเคยใช้พูดในอุซเบกิสถาน และกลายเป็นสำเนียงกลางระหว่างภาษาอุซเบกกับภาษาคาซัค ภาษาของชาวมัมลุกในอียิปต์คล้ายจะเป็นกลุ่มภาษาคิปชากซึ่งอาจะอยู่ในกลุ่มภาษาคิปชาก-คูมาน
ไอซ์ เอจ 3 เจาะยุคน้ำแข็งมหัศจรรย์ จ๊ะเอ๋ไดโนเสาร์

ไอซ์ เอจ 3 เจาะยุคน้ำแข็งมหัศจรรย์ จ๊ะเอ๋ไดโนเสาร์  หรือ ไอซ์ เอจ 3 เป็นภาพยนตร์แอนิเมชัน 3 มิติ ในปี 2009 สร้างโดยบลูสกายสตูดิโอและจัดจำหน่ายโดยทเวนตีธ์เซนจูรีฟอกซ์ ภาพยนตร์ได้รับเสียงวิจารณ์ทั้งบวกและลบ ถือเป็นภาพยนตร์แอนิเมชันที่ทำรายได้มากที่สุดเป็นอันดับ 2 ตลอดกาล ทำรายได้ 884 ล้านดอลลาร์สหรัฐทั่วโลก
เนื้อเรื่องย่อ.
          กลับมาแล้ว เหล่าฮีโร่ติดลบต่ำกว่าศูนย์องศาจากภาพยนตร์สุดฮาที่ทำรายได้ถล่มทลายทั่วโลกทั้ง Ice Age เจาะยุคน้ำแข็งมหัศจรรย์ และ Ice Age: The Meldown ไอซ์เอจ 2 เจาะยุคน้ำแข็งมหัศจรรย์ กลับมาคราวนี้ กลับมาพร้อมกับการผจญภัยสุดเหลือเชื่อ...ที่ข้ามยุคกันยาว
สแคร็ท ยังคงไล่ล่าเม็ดถั่วที่ยังคงตามหลอกหลอนชนิดไม่รู้จักเหน็ดไม่รู้จักเหนื่อย ในขณะเดียวกันก็, อาจจะ, ตามล่าหารักแท้ไปพร้อม ๆ กันด้วย เพราะเขาได้พบกับกระรอกเขี้ยวดาบสาวชื่อ สแคร็ทตี
แมนนี่ กับ เอลลี่ เฝ้าตั้งตารอคอยการถือกำเนิดของแม็มม็อธน้อย ลูกๆ ของทั้งคู่
ซิด ตัวสล็อธสันหลังยาวก็อยู่ดีไม่ว่าดี ก่อเรื่องป่วน เมื่อพยายามจะสร้างครอบครัวขึ้นมาบ้าง ด้วยการไปอุ้มไข่ไดโนเสาร์มาฟูมฟัก
ส่วน ดิเอโก้ เสือเขี้ยวดาบก็เริ่มหวั่นใจว่าจะเสียชาติเกิด เพราะนับวันที่ใช้ชีวิตอยู่กับผองเพื่อน ก็ยิ่งทำให้เขา “อ่อนโยน” ลงไปทุกที
ภารกิจช่วยชีวิต ซิด ผู้อับโชค ทำให้ผองเพื่อนยกก๊วนต้องถลำเข้าไปในโลกใต้ดินสุดลึกลับ ที่ซึ่งทำให้เพื่อน ๆ ต้องเผชิญหน้าระยะประชิดกับไดโนเสาร์ทั้งหลาย, หลุดเข้าไปทำศึกกับเหล่าพืชและสัตว์ที่แทบจะเอาชีวิตไม่รอด, แต่โชคดีที่มี บั๊ค ตัววีเซลนักล่าไดโนเสาร์ ตาเดียว ที่ไม่เคยย่อท้อ
รวิวรรณ จินดา

รวิวรรณ จินดา (ชื่อเล่น : อุ้ย) เกิดวันที่ 14 มกราคม พ.ศ. 2505 เป็นนักร้องชาวไทย มีผลงานอัลบั้มเพลง 6 ชุด และยังมีผลงานแสดงภาพยนตร์ อดีตผู้บริหารบริษัท ฟาติมา บรอดคาสติ้ง อินเตอร์เนชั่นแนล จำกัด
ประวัติ.
รวิวรรณ จินดา เป็นชาวอำเภอพิมาย จังหวัดนครราชสีมา เข้ามาศึกษาต่อในระดับ ม.ศ.1 ที่โรงเรียนสตรีวิทยา 2 กรุงเทพมหานคร สอบเทียบได้แล้วเข้าศึกษาต่อระดับอุดมศึกษา ที่คณะมนุษยศาสตร์ มหาวิทยาลัยเชียงใหม่ สาขาสื่อสารมวลชน (ขณะนั้นยังไม่แยกออกมาเป็นคณะ) แต่หลังจากเรียนได้ 2 ปี ในขณะที่คุณพ่อของเธอย้ายไปเป็นผู้พิพากษาที่จังหวัดนครศรีธรรมราช อุ้ยก็ได้รู้จักกับแฟนหนุ่มที่เป็นบุตรของนายตำรวจ ซึ่งประกอบอาชีพเป็นนักดนตรีในขณะนั้น ภายหลังก็ย้ายติดตามแฟนหนุ่มผู้เป็นนักดนตรี ชื่อนายอดิศักดิ์ หรืออ๋อย (ไม่ทราบนามสกุล) และยังเป็นผู้ฝึกสอนเธอให้รู้จักการร้องเพลง ด้วยพลังเสียงที่แท้จริง และเป็นผู้ฝึกหัดและส่งเธอเข้าประกวดที่สยามกลการในระยะต่อมา เธอติดตามเขามาทำงานร้องเพลงด้วยกันหลายปี และผ่านงานมาหลายที่รวมทั้งสงขลา หาดใหญ่พัทยาและอีกหลายจังหวัด และงานที่พัทยา ก็คือที่สุดท้ายที่เธอร่วมงานกับเขา โดยเธอได้เลิกรากันไปเพราะทนปัญหาส่วนตัวกับเขาไม่ได้
ในปี พ.ศ. 2527 เข้าแข่งขันกับทางสยามกลการ ประเภทเพลงสากล ในเพลง "Cabaret" จนได้รับรางวัลชนะเลิศ หลังจากนั้นเธอได้ตัดความสัมพันธ์กับนายอดิศักดิ์ แล้วก็เข้าร้องประจำที่โรงแรมเอเชีย ต่อมาธเนศ สุขวัฒน์ ได้ชวนมาออกผลงานอัลบั้มกับค่ายครีเอเทีย อาร์ติสต์ พร้อมๆ กับรับหน้าที่เป็นโค-โปรดิวเซอร์ โดยมีผลงานอัลบั้มแรกชื่อ "รุ้งอ้วน" ออกมาในปี พ.ศ. 2529 มีเพลงชื่อเดียวกับอัลบั้ม ประพันธ์โดยประภาส ชลศรานนท์ เป็นเพลงเปิดตัว และยังมีเพลง พี่ชายที่แสนดี และกลายเป็นเพลงประจำตัวของ รวิวรรณ จินดา ในเวลาต่อมา และเพลงที่ชายที่แสนดี ก็ถูกนำมาเป็นเพลงประกอบภาพยนตร์เรื่อง น้อง.พี่.ที่รัก ในปี พ.ศ. 2561 อีกด้วย
จากความโด่งดังของอัลบั้ม "รุ้งอ้วน" ทำให้เธอมีผลงานการแสดงภาพยนตร์สองเรื่องคือ "อีกครั้ง" แสดงร่วมกับอัญชลี จงคดีกิจ และ "ยิ้ม" นำแสดงโดยสุชาติ ชวางกูร ทั้ง 2 เรื่องออกฉายในปี พ.ศ. 2529 ต่อมาในปี พ.ศ. 2530 เธอออกผลงานอัลบั้มชุดที่ 2 "เพราะเราเข้าใจ" โดยมีเพลงดังเป็นเพลงชื่อเดียวกับอัลบั้ม และเธอก็หยุดทำผลงานเพลงชั่วคราว และได้ไปศึกษาต่อที่เกลนเดลคอลเลจ แคลิฟอร์เนีย สหรัฐอเมริกา สาขาศิลปะการแสดง และกลับมาออกผลงานอัลบั้มเพลงอีกครั้ง ในปี พ.ศ. 2535 ชื่อชุด "อีกครั้ง"
ปัจจุบันเธอเป็นผู้บริหารบริษัท ฟาติมา บรอดคาสติ้ง อินเตอร์เนชั่นแนล จำกัด ที่เคยมีผลงานร่วมดำเนินงานหัวหิน แจ๊ซ เฟสติวัล 2009
เดอะเกม (อัลบั้มควีน)

เดอะเกม  เป็นผลงานสตูดิโออัลบั้มที่ 8 ของวงควีน ออกวางขายเมื่อวันที่ 30 มิถุนายน ค.ศ. 1980 เป็นผลงานอัลบั้มเดียวของควีนที่สามารถขึ้นสูงสุดอันดับ 1 ทั้งในสหราชอาณาจักรและสหรัฐอเมริกา และถือเป็นอัลบั้มที่ขายดีที่สุดของควีนในสหรัฐอเมริกา ด้วยยอดขายกว่า 4 ล้านชุด ซึ่งมียอดขายใกล้เคียงกับอัลบั้ม "News of the World" ในสหรัฐอเมริกา ผลงานเพลงที่ชุดนี้ที่โด่งดังเช่น Another One Bites the Dust และ Crazy Little Thing Called Love บทเพลงในสไตล์ร็อกอะบิลลี ซึ่งทั้งสองเพลงนี้ขึ้นอันดับ 1 ในสหรัฐอเมริกา และ The Game ยังเป็นผลงานอัลบั้มแรกของควีนที่ใช้เครื่องสังเคราะห์เสียง (Oberheim OB-X) เดิมทีจะใช้ชื่ออัลบั้มว่า "Play the Game" แต่เทย์เลอร์ต้องการให้มีความหมายซ่อน จึงเปลี่ยนมาเรียกง่าย ๆ ว่า The Game
โดยผลงานเพลง Crazy Little Thing Called Love, Sail Away Sweet Sister (To The Sister I Never Had), Coming Soon, และ Save Me บันทึกเสียงช่วงเดือนมิถุนายน ถึงกรกฎาคม ค.ศ. 1979 ส่วนเพลงที่เหลือของอัลบั้มบันทึกระหว่างเดือนกุมภาพันธ์และพฤษภาคม ค.ศ. 1980
มารียาน

มารียาน  เป็นชื่อเรียกของรูปสัญลักษณ์เชิงบุคลาธิษฐานประจำชาติ (national personification) ของประเทศฝรั่งเศส ในรูปลักษณ์ของสตรีเพศผู้เป็นตัวแทนแห่งเสรีภาพ สัญลักษณ์ดังกล่าวมักปรากฏอยู่ในเหรียญเงิน ภาพวาด ตรามหาลัญจกรประจำแผ่นดิน รูปปั้น อนุสาวรีย์ต่าง ๆ ในประเทศฝรั่งเศส และยังปรากฏอยู่ในภาพเขียน "เสรีภาพนำทางประชาชน"  ซึ่งเป็นสัญลักษณ์ของการปฏิวัติฝรั่งเศสในปี ค.ศ. 1830
ตระกูลใหญ่ในม่านเมฆ

ตระกูลใหญ่ในม่านเมฆ เป็นละครโทรทัศน์จีนจากสถานีโทรทัศน์ ซีซีทีวี 4 นำแสดงโดย เจ้าเวย ออกอากาศเมื่อปี ค.ศ. 2005 และในประเทศไทยออกอากาศทุกวันจันทร์-ศุกร์เวลา 13.30-14.20 น. โดยเนื้อหาเล่าถึง ตระกูลเจิง,ตระกูลเหยา,ตระกูลหนิว 3 ตระกูลขุนนางเก่าที่ทรงอิทธิพลก่อนที่จีนจะเปลี่ยนแปลงการปกครองเป็นสาธารณรัฐ โดยที่ทั้ง 3 ตระกูลนี้จะต้องฟันฝ่าอุปสรรคต่างๆ มากมายและต้องพบความลับในอดีตอันเลวร้ายที่ถูกเปิดเผยทีละนิดๆแล้วทั้ง 3 ตระกูลจะผ่านพ้นอุปสรรคนี้ไปได้หรือไม่
โลกตะวันออก

โลกตะวันออก เป็นวัฒนธรรมหรือโครงสร้างทางสังคมและระบบปรัชญาหลายอย่างแล้วแต่บริบท ซึ่งบ่อยครั้งรวมอย่างน้อยทวีปเอเชียบางส่วนหรือประเทศและวัฒนธรรมที่ตั้งอยู่ทางทิศตะวันออกของทวีปยุโรป ภูมิภาคเมดิเตอร์เรเนียนและโลกอาหรับ โดยเฉพาะอย่างยิ่งในบริบทประวัติศาสตร์ (ก่อนสมัยใหม่) และในสมัยใหม่ในบริบทของคตินิยมแบบตะวันออก (Orientalism) 
คำนี้ปกติไม่ใช้โดยประชากรในโลกตะวันออกเอง เนื่องจากโลกตะวันออกนี้เป็นภูมิภาคที่มีความหลากหลาย ซับซ้อนและเป็นพลวัต สามัญการได้ยาก แม้ประเทศและภูมิภาคเหล่านี้มีสายใยร่วมกัน แต่ในอดีตประเทศเหล่านี้ไม่เคยจำเป็นต้องนิยามตนเองร่วมกันเพื่อต่อสู้กับเอนทิตีอื่น ไม่ว่าจริงหรือโดยผิวเผิน
คำนี้เดิมทีมีความหมายทางภูมิศาสตร์ตามอักษร โดยหมายความถึงส่วนตะวันออกของโลกเก่า ซึ่งระบุความแตกต่างระหว่างวัฒนธรรมและอารยธรรมของทวีปเอเชียกับยุโรป (โลกตะวันตก) แต่เดิมโลกตะวันออกรวมเอเชียกลาง เอเชียเหนือ เอเชียตะวันออก (ตะวันออกไกล) เอเชียตะวันตก (ตะวันออกกลาง) เอเชียตะวันออกเฉียงใต้และเอเชียใต้ (อนุทวีปอินเดีย)
ในมโนทัศน์ เขตแดนระหว่างตะวันออกและตะวันตกเป็นเรื่องของวัฒนธรรมมากกว่าภูมิศาสตรฺ ผลทำให้ออสเตรเลียมักถูกจัดเป็นโลกตะวันตก ส่วนชาติอิสลามและอดีตสหภาพโซเวียตหลายประเทศไม่ว่าตั้งอยู่ที่ใดจัดเป็นตะวันออก นอกจากทวีปเอเชียและบางส่วนของทวีปแอฟริกา ทวีปยุโรปกลืนสังคมโอเชียเนียและทวีปอเมริกาเกือบทั้งหมดเข้าสู่โลกตะวันตก ประเทศตุรกี ฟิลิปปินส์ อิสราเอลและญี่ปุ่นซึ่งในทางภูมิศาสตร์ตั้งอยู่ในซีกโลกตะวันออก ถือว่ากลายเป็นตะวันตกบางส่วนเนื่องจากอิทธิพลทางวัฒนธรรมของทวีปยุโรป
อุปนิษัท

อุปนิษัท (เทวนาครี : उपनिषद् อุปนิษทฺ, ไอเอเอสที: upaniṣad) เป็นคัมภีร์ของศาสนาฮินดู เนื้อหาเป็นหลักธรรม หรือคำสอนอันลึกซึ้ง นับเป็นส่วนสุดท้ายของวรรณกรรมพระเวท (วรรณกรรมพระเวทส่วนอื่นได้แก่ สังหิตา, พราหมณะ, อารัณยกะ) และเนื่องจากเป็นส่วนสุดท้ายของวรรณกรรมพระเวท จึงเรียกอีกอย่างหนึ่งว่า "เวทานฺต" (เวทานตะ) โดยเวทานตะมีความหมายตามตัวอักษรว่า "ส่วนสุดท้ายของพระเวท" หรือ "จุดมุ่งหมายของพระเวท" 
คำว่า "“อุปนิษัท” (อุปนิษทฺ)" มาจากคำอุปสรรค "อุป+นิ+" (ธาตุ) "สทฺ"   ความหมายคือ “"นั่งลงใกล้..."” ดังนั้นจึงมีนักปราชญ์บางคนอธิบายความหมายของคำ "“อุปนิษทฺ”" ว่า คือความรู้ที่ได้จากการนั่งลงใกล้กับเท้าทั้งสองของอาจารย์เพื่อฟังคำสอน (ซึ่งการถ่ายทอดความรู้ที่เป็นความลับจะถ่ายทอดกันในลักษณะนี้)  แต่นักปราชญ์ชาวอินเดียได้อธิบายความหมายของคำ "“อุปนิษทฺ”" ว่าหมายถึง การทำลายความโง่เขลาด้วยการเปิดเผยความรู้เกี่ยวกับจิตวิญญาณสูงสุดและตัดขาดจากสิ่งผูกรัดทางโลก
นอกจากนี้คำ "“อุปนิษทฺ”" ยังให้ความหมายในลักษณะที่เกี่ยวข้องกับความลึกลับ เช่น ลัทธิที่ลักลับ ลัทธิที่ปกปิด ถ้อยคำที่ลึกลับ เป็นต้น ต่อมาได้มีการนำเอาคำ "“อุปนิษทฺ”" มาใช้เรียกวรรณกรรมส่วนท้ายสุดของพระเวท ซึ่งเนื้อหาความรู้ในวรรณกรรมส่วนนี้จะมีลักษณะเป็นปรัชญาที่ลึกซึ้ง อุปนิษัทจึงมีชื่อเรียกอีกชื่อหนึ่งว่า “เวทานตะ "(เวทานฺต)"” มาจากคำสมาส "เวท" (คำนามของธาตุ "วิทฺ") "+ อนฺต (สุดท้าย)" มีความหมายว่า “ส่วนท้ายสุดของพระเวท” ในกลุ่มนักปราชญ์ชาวอินเดียยังคงยึดถือว่า อุปนิษัทเป็นวรรณกรรมประเภทศรุติ สำหรับคำว่า “เวทานตะ” นั้นเป็นคำที่พ้องกับชื่อปรัชญาอินเดียสาขาหนึ่งใน 6 สาขาที่เป็น "“อาสติกะ (อาสฺติก)”" (ความคิดที่ยอมรับอำนาจของพระเวทและเชื่อในความมีอยู่ของพระเจ้าและโลกอื่น) คือ ปรัชญาเวทานตะ และปรัชญาสาขานี้ก็ยึดถือว่าคัมภีร์อุปนิษัทหลายอุปนิษัทเป็นคัมภีร์สำคัญของสาขา
มุขยะ อุปนิษัท.
มุขยะ อุปนิษัท (มุขฺย อุปนิษทฺ) เป็นคำเรียกคัมภีร์อุปนิษัทกลุ่มหนึ่ง มีด้วยกัน 10 เล่ม จากอุปนิษัททั้งหมด 108 เล่ม นับเป็นอุปนิษัทที่เก่าแก่ที่สุด ซึ่งศังกราจารย์ นักปราชญ์ในคริสต์ศตวรรษที่ 9 ได้กล่าวถึงไว้ คำว่า "มุขยะ" ในภาษาสันสกฤต หมายถึง หลัก หัวหน้า หรือโดดเด่น "มุขยะ อุปนิษัท" จึงหมายถึง อุปนิษัทหลัก นั่นเอง อย่างไรก็ตาม ยังมีคำเรียกอีกอย่างหนึ่งว่า ทโศปนิษัท หรือ อุปนิษัททั้งสิบ คัมภีร์เหล่านี้ชาวฮินดูยอมรับว่าเป็นศรุติ (คัมภีร์ที่เกิดจากการฟังมาจากพระเจ้า) โดยมีรายชื่อดังนี้ (ในวงเล็บ คือชื่อพระเวทที่เกี่ยวข้องของอุปนิษัทนั้น ๆ)
ประตูชัยอรัญประเทศ

ประตูชัยอรัญประเทศ เป็นประตูผ่านเข้าออกพรมแดนระหว่างไทยกับกัมพูชา บริเวณบ้านคลองลึก ตำบลท่าข้าม อำเภออรัญประเทศ สร้างเมื่อวันที่ 22 สิงหาคม พ.ศ. 2482 โดยกรมยุทธโยธาทหารบกได้ระดมกำลังทหารช่างทำการสร้างทั้งกลางวันและและกลางคืนตลอด 24 ชั่วโมง แล้วเสร็จภายใน 29 วัน เสร็จเมื่อวันที่ 19 กันยายน พ.ศ. 2482
ประตูชัยแห่งนี้สร้างตรงปลายสุดของถนนซึ่งอยู่คนละฟากฝั่งของกัมพูชา มีคลองลึกกั้นเขตแดน เชื่อมต่อเขตแดนกันโดยสะพานเหล็ก มีป้อม 2 ป้อม อยู่คนละฟากถนน มีลักษณะเหมือนกันเป็นรูปหกเหลี่ยมด้านเท่า สูง 15 เมตร ที่ฐานประตูทำเป็นห้องรักษาการณ์หกเหลี่ยมด้านเท่า ด้านละ 1.50 เมตร ย่อมนเล็กเรียว ลดหลั่นกันขึ้นไปเป็นลำดับจนถึงยอดบนสุดซึ่งเป็นหอคอยหกเหลี่ยมด้านเท่า ด้านละ 0.30 เมตร มีลับแลบังตาสำหรับสังเกตการณ์ได้ทุกด้าน ข้างบนสุดหอคอยมีครุฑพ่าห์อันเป็นสัญลักษณ์ของประเทศไทย ประตูชัยแห่งนี้ได้ชำรุดทรุดโทรมจากภัยสงครามถูกปล่อยให้เป็นซากปรักหักพัง มานานถึง 18 ปี และได้รับการบูรณะซ่อมแซมเมื่อ พ.ศ. 2501 โดยคงรักษารูปลักษณ์เดิมไว้โดยเฉพาะที่ป้อมด้านซ้ายมือเพื่อเป็นอนุสรณ์แห่งความกล้าหาญและเสียสละของทหารกล้า ร้อยโทสุรินทร์ ปั้นดี และเหล่าเพื่อนทหารผู้ใต้บังคับบัญชา ซึ่งได้สละชีพและบาดเจ็บจากการสู้รบบริเวณชายแดนเพื่อชาติไว้ ณ ที่นั้น ส่วนด้านขวามือได้ก่อสร้างเป็นเสมาขนาดใหญ่หันหน้าไปทางกัมพูชาทำด้วยหินอ่อนสลักรูปครุฑไว้ด้านบนใต้ครุฑจารึกคำว่า "ประเทศไทย" ถัดลงมาได้อัญเชิญบทพระราชนิพนธ์สยามานุสสติ ในพระบาทสมเด็จพระมงกุฎเกล้าเจ้าอยู่หัวมาจารึกไว้
สาเหตุที่ก่อสร้างประตูชัยแห่งนี้ สืบเนื่องจากเมื่อ พ.ศ. 2482 ฝรั่งเศสได้ขอให้ไทยลงนามในสนธิสัญญาไม่รุกรานกันระหว่างไทย-ฝรั่งเศส แต่ไทยเสนอเงื่อนไขว่าฝรั่งเศสต้องคืนดินแดนซึ่งไทยจำยกให้ฝรั่งเศส เมื่อ ร.ศ. 112 โดยไม่เป็นธรรมคืนให้แก่ไทยก่อนจึงจะลงนามในสนธิสัญญานั้น เงื่อนไขนี้ได้รับความเห็นชอบจากประชาชนชาวไทยทั้งชาติ และต่างพร้อมใจกันสนับสนุนนโยบายของรัฐบาลในสมัยนั้นเป็นเสียงเดียวอีกทั้งยังพากันเดินขบวนเพื่อเรียกร้องดินแดนคืนทั่วประเทศ ประกอบกับสถานการณ์ด้านชายแดนไทยกับอินโดจีนของฝรั่งเศสทุกด้านเริ่มตรึงเครียด ทั้งสองฝ่ายต่างระดมกำลังทหารตำรวจสนามตรึงแนวชายแดนทุกด้าน เพื่อเป็นขวัญกำลังใจแก่ราษฎรตามแนวชายแดน โดยเฉพาะด้านอรัญประเทศซึ่งป็นด่านที่สำคัญ เพราะมีการคมนาคมติดต่อกันได้สะดวกทั้งทางรถไฟและรถยนต์ นอกจากนี้ชายแดนด้านนี้ยังมีการชุมนุมพลทั้งสองฝ่ายอย่างหนาแน่นเพื่อส่งผลทางยุทธศาสตร์ กระทรวงกลาโหมจึงได้สร้างประตูชัยขึ้นใช้เป็นป้อมสังเกตการณ์ความเคลื่อนไหวของฝ่ายตรงข้าม อย่างไรก็ตาม การเจรจาขอให้ฝรั่งเศสคืนดินแดนฝั่งซ้ายของแม่น้ำโขงและมณฑลบูรพาซึ่งแต่เดิมเป็นของไทยไม่เป็นผล จึงเกิดปะทะกันเมื่อเช้าตรู่วันที่ 5 มกราคม พ.ศ. 2484 ไทยถูกโจมตีก่อน และประตูชัยก็ตกเป็นเป้าหมายแรกของฝรั่งเศส การสู้รบครั้งนี้ไทยกับฝรั่งเศสต่อสู้กันอย่างเต็มความสามารถ ต่อมาได้มีการไกล่เกลี่ยสงบศึกกรณีพิพาทลงได้สำเร็จ ด้วยเหตุนี้ประตูชัยนอกจากจะเป็นสัญลักษณ์ของอรัญประเทศแล้วยังเป็นสัญลักษณ์เพื่อระลึกถึงความกล้าหาญของคนไทยที่สละชีพเพื่อชาติในกรณีพิพาทอินโดจีนอีกด้วย
สเมอร์นอฟมิวล์

สเมอร์นอฟมิวล์  หรือ มอสโกมิวล์  คือ เครื่องดื่มค็อกเทล ที่มีส่วนผสมของวอดก้า จินเจอร์เอล  และมะนาว โดยมีที่มาของชื่อจากวอดก้า เครื่องดื่มที่ได้รับความนิยมจนกลายเป็นหนึ่งในสัญลักษณ์สำคัญของรัสเซีย ผสมกับรสชาติของจินเจอร์เอล
ประวัติ.
สูตรผสมสเมอร์นอฟมิวล์ หรือรู้จักครั้งแรกในชื่อ มอสโกมิวล์ ได้เกิดขึ้นในปี ค.ศ. 1941 ในสหรัฐอเมริกา โดยจอห์น มาร์ติน (John Martin) เจ้าของธุรกิจจัดจำหน่ายเหล้าและอาหาร Heublien & Brothers และแจ็ก มอร์แกน (Jack Morgan) เจ้าของร้านอาหารและบาร์ Cock’n Bull ในฮอลลีวูด
เริ่มต้นจากที่จอห์น มาร์ตินได้ซื้อลิขสิทธิ์จำหน่ายวอดก้ายี่ห้อ สเมอร์นอฟ และพยายามบุกเบิกตลาดอเมริกาเป็นครั้งแรก ในขณะนั้นที่วอดก้ายังเป็นเครื่องดื่มที่ไม่มีใครรู้จัก ท่ามกลางกระแสหลักของผู้คนในอเมริกาที่ยังคงนิยมดื่มเบอร์เบินวิสกี้ บวกกับภาวะคุกรุ่นของสงครามเย็นหลังสงครามโลกครั้งที่ 2 ทำให้การขายวอดก้าเครื่องดื่มสัญชาติรัสเซียกลายเป็นเรื่องที่เกิดขึ้นได้ยาก ในช่วงที่ทุกอย่างดูสิ้นหวังและเกือบล้มละลาย ในที่สุดจอห์น มาร์ตินได้พบกับแจ็ก มอร์แกน ซึ่งกำลังคิดหาวิธีกำจัดจินเจอร์เอลหรือน้ำขิงขาวที่ล้นร้าน Cock’n Bull ของเขา ทั้งคู่จึงผสมสเมอร์นอฟ วอดก้า กับจินเจอร์เอล  และมะนาว จนเกิดเป็นสูตรผสมมอสโกมิวล์ เครื่องดื่มค็อกเทลที่มีสูตรผสมลงตัวและรู้จักมาจนถึงปัจจุบันในชื่อ สเมอร์นอฟมิวล์
จากนั้น วอดก้า สเมอร์นอฟ จึงกลายเป็นที่รู้จักโดยการวางตัวเองเป็นเครื่องดื่มใส ไร้สี ไร้กลิ่น ไร้รส และผสมกับเครื่องดื่มชนิดอื่นได้หลากหลาย บวกกับการทำการตลาดที่ชาญฉลาด จอห์น มาร์ตินกับแจ็ก มอร์แกน ยังได้สั่งทำถ้วยทองแดงแกะสลักแบรนด์สเมอร์นอฟ 500 ใบ สเมอร์นอฟมิวล์ กลายเป็นเครื่องดื่มยอดฮิตอย่างรวดเร็ว ด้วยการเป็นเครื่องดื่มที่ชื่นชอบของวูดดี อัลเลน (Woody Allen) และเซเลบริตีคนดังจำนวนมากในวงการฮอลลีวู้ด ถึงกับมีการสลักชื่อของพวกเขาลงบนถ้วยทองแดงส่วนตัวไว้กับบาร์ที่พวกเขาดื่มเป็นประจำ
อิซนิค

อิซนิค เดิมชื่อ ไนเซีย (ชื่อเดิม: หรือ Nicaea) เป็นเมืองในประเทศตุรกี ที่เป็นที่รู้จักกันดีจากการเป็นสถานที่จัดการสังคายนาไนเซียครั้งที่หนึ่งและครั้งที่สอง ซึ่งเป็นสภาสังคายนาสากลครั้งแรกและครั้งที่เจ็ดในประวัติศาสตร์ศาสนาคริสต์ และเป็นเมืองหลวงของจักรวรรดิไนเซีย นอกจากนั้นก็ยังเป็นเมืองหลวงชั่วคราวของจักรวรรดิไบแซนไทน์ ระหว่างปี ค.ศ.1204 และ ค.ศ. 1261 หลังจากสงครามครูเสดครั้งที่ 4 ในปี ค.ศ.1204 จนกระทั่งยึดคอนสแตนติโนเปิลคืนได้จากไบแซนไทน์ในปี ค.ศ. 1261
เวลาออมแสงยุโรปตะวันออก

เวลาออมแสงยุโรปตะวันออก  เป็นชื่อเขตเวลาออมแสงของเขตเวลา UTC+3 เป็นเวลาสามชั่วโมงก่อนหน้าเวลาสากลเชิงพิกัด เป็นเวลาที่กำหนดใช้ระหว่างช่วงฤดูร้อนในบางประเทศในทวีปยุโรป แอฟริกาเหนือ และตะวันออกกลาง ในระหว่างฤดูหนาวประเทศเหล่านี้จะกลับไปใช้เวลายุโรปตะวันออก (UTC+2)
การใช้.
ประเทศข้างบนเป็นประเทศที่ใช้ ระบบเวลาออมแสงยุโรปตะวันออก ระหว่างฤดูร้อน
ประเทศข้างล่างเป็นประเทศที่ใช้ ระบบเวลาออมแสงยุโรปตะวันออก ระหว่างฤดูร้อนในอดีต
ไรด์ (วงดนตรี)

ไรด์  เป็นวงดนตรีออลเทอร์นาทิฟร็อกจากออกซฟอร์ด ประเทศอังกฤษ นำโดยแอนดี้ เบลล์และมาร์ก การ์ดเนอร์ ไรด์ได้เปิดตัวสามอีพี ระหว่างเดือนมกราคมและกันยายน ในปี 1990 ได้แก่ "Ride", "Play" และ "Fall" ทั้งสามอีพีได้ติด UK top 75, กับอีพี "Play" และ "Fall" ที่ได้ติดท็อป 40
ต่อมาในปี 1996 หลังจากออกอัลบั้ม "Tarantula" พวกเขาก็ได้แยกวง แอนดี้ เบลล์ย้ายไปเป็นมือเบสของวงโอเอซิส ในปี 2001 วงไรด์รวมตัวกันอีกครั้งเพื่อแสดงในรายการโทรทัศน์ ก่อนจะประกาศรวมตัวอีกครั้งในปี 2014 อัลบั้มที่ 5 ของพวกเขา "Weather Diaries" จะออกวางจำหน่ายวันที่ 16 มิถุนายน 2017
อีเอ็มไอ

อีเอ็มไอกรุ๊ป  (หรือเรียกว่า อีเอ็มไอมิวสิก และ อีเอ็มไอ) เป็นกลุ่มธุรกิจและกลุ่มค่ายเพลงที่ใหญ่ที่สุดในอุตสาหกรรมการบันทึกเสียง เป็นหนึ่งในสี่ค่ายเพลงยักษ์ใหญ่ หรือที่เรียกกันว่า บิ๊กโฟร์(Big Four) ก่อตั้งขึ้นในวันที่ 31 มีนาคม พ.ศ. 2474 
อีเอ็มไอ ปัจจุบัน เป็นบริษัทในเครือ ยูนิเวอร์แซลมิวสิกกรุ๊ป และ โซนี่ มิวสิก
และ วอร์เนอร์มิวสิกกรุ๊ป
คณะการแพทย์บูรณาการ มหาวิทยาลัยเทคโนโลยีราชมงคลธัญบุรี

คณะการแพทย์บูรณาการ มหาวิทยาลัยเทคโนโลยีราชมงคลธัญบุรี (อังกฤษ : Faculty of Integrative Medicine) เป็นหน่วยงานในสังกัดมหาวิทยาลัยเทคโนโลยีราชมงคลธัญบุรี จัดการเรียนการสอนในหลักสูตรด้านวิทยาศาสตร์สุขภาพ (เดิมชื่อ วิทยาลัยการแพทย์แผนไทย)
ปรัญชาคณะการแพทย์บูรณาการ.
ผลิตนวัตกรด้านการแพทย์บูรณาการสร้างสรรค์นวัตกรรม
ปณิธาน (Determination).
จัดการศึกษาและวิจัยด้านการแพทย์บูรณาการ  ผลิตนวัตกรและนวัตกรรมเพื่อการพัฒนาประเทศ
วิสัยทัศน์ (Vision).
องค์กรที่มีมาตรฐานระดับสากลและมีความเป็นเลิศด้านนวัตกรรมสุขภาพ
เอกลักษณ์  (Uniqueness).
องค์กรนักปฏิบัติสร้างนวัตกรและผลิตนวัตกรรมจากภูมิปัญญาไทย
อัตลักษณ์ (Identity).
นักปฏิบัติ นักคิด นักสร้างสรรค์นวัตกรรม
ปรัชญาการศึกษา (Educational philosophy).
มุ่งมั่นพัฒนาผู้เรียนสู่การเป็นนวัตกร บ่มเพาะการเป็นผู้ประกอบการ ส่งเสริมการเรียนรู้ตลอดชีวิตอย่างไร้พรหมแดน รองรับการเปลี่ยนแปลงในโลกอนาคต
วัฒนธรรมองค์กร (Corporate culture).
สืบสานภูมิปัญญา จิตอาสาพัฒนาสังคม คิดค้นนวัตกรรม  ก้าวทันโลกทัศน์ ซื่อสัตย์และรับผิดชอบ 
พันธกิจ (Mission).
ผลิตและพัฒนากำลังคนให้มีความสามารถทางวิชาการ วิชาชีพ คิดสร้างสรรค์และเรียนรู้ตลอดชีวิต
สร้างงานวิจัย สิ่งประดิษฐ์งานสร้างสรรค์และนวัตกรรมสู่การนำไปใช้ประโยชน์ในภาคอุตสาหกรรม สังคม ชุมชน หรือสร้างมูลค่าเชิงพาณิชย์ 
ให้บริการแก่ชุมชนในพื้นที่เป้าหมายหรือภาคประกอบการเพื่อการพัฒนาอย่างยั่งยืน 
ทำนุบำรุงศาสนา ศิลปวัฒนธรรม และอนุรักษ์สิ่งแวดล้อม
บริหารจัดการอย่างมีธรรมาภิบาลเพิ่มประสิทธิภาพและประสิทธิผลด้วยนวัตกรรมเพื่อการพัฒนาอย่างต่อเนื่องและยั่งยืน 
สมรรถนะหลัก (Core Competency).
ผลิตและพัฒนาบุคลากรด้านสุขภาพ ศาสตร์ด้านการแพทย์แผนไทย การแพทย์ทางเลือกและการส่งเสริมการเรียนรู้ตลอดชีวิต 
การบูรณาการศาสตร์ด้านสุขภาพที่เป็นเลิศกับการศึกษาและงานวิจัย
การบริการวิชาการที่มุ่งเน้นด้านภูมิปัญญาไทยและการแพทย์ทางเลือก และการบริการสุขภาพที่มุ่งเน้นความมีส่วนร่วมของชุมชน 
การวิจัย ที่มีระบบบริหารจัดการที่ได้มาตรฐานเพื่อสร้างนวัตกรรม องค์ความรู้ใหม่ การนำไปใช้ประโยชน์
นโยบายการสนองเป้าหมายการพัฒนาที่ยั่งยืน (SDGs) ของคณะการแพทย์บูรณาการ.
คณะการแพทย์บูรณาการ มหาวิทยาลัยเทคโนโลยีราชมงคลธัญบุรี มุ่งมั่นในการขับเคลื่อนพันธกิจให้สอดคล้องกับ เป้าหมายการพัฒนาที่ยั่งยืน (Sustainable Development Goals: SDGs) โดยมุ่งเน้นทั้งด้านการศึกษา การวิจัย และการสร้างนวัตกรรมสุขภาพที่ตอบโจทย์สังคมและสิ่งแวดล้อม ภายใต้กรอบ BCG Economy (Bio-Circular-Green Economy)
นโยบายสำคัญครอบคลุม:
โดยภาพรวม คณะการแพทย์บูรณาการมุ่งเป็น ต้นแบบด้านการศึกษาและนวัตกรรมสุขภาพที่เชื่อมโยงภูมิปัญญาไทยกับวิทยาศาสตร์สมัยใหม่ เพื่อขับเคลื่อนการพัฒนาสังคมและสิ่งแวดล้อมอย่างยั่งยืนในระดับชาติและสากล
หลักสูตร.
คณะการแพทย์บูรณาการ มหาวิทยาลัยเทคโนโลยีราชมงคลธัญบุรี จัดการเรียนการสอนระดับปริญญาตรีใน 3 หลักสูตร และจัดการเรียนการสอนระดับปริญญาโท 1 หลักสูตร ภายใต้สาขาวิชาการแพทย์บูรณาการ ดังนี้
ตะโขงอินเดีย

ตะโขงอินเดีย หรือ กาเรียล  เป็นสมาชิกเพียงไม่กี่ชนิดที่เหลืออยู่ของวงศ์ตะโขง (Gavialidae) ซึ่งเป็นกลุ่มของจระเข้ที่มีปากแหลมเรียวยาว ตะโขงอินเดียได้รับการจัดเป็นสิ่งมีชีวิตที่ถูกคุกคามอยู่ในขั้นวิกฤตโดย IUCN
ตะโขงอินเดียนับเป็นจระเข้หนึ่งในสามชนิดที่พบในประเทศอินเดีย ส่วนชนิดอื่นก็มีจระเข้อินเดีย ("Crocodylus palustris") และจระเข้น้ำเค็ม ("C. porosus") เป็นหนึ่งจระเข้ที่ยาวที่สุดของจระเข้ในปัจจุบัน
มีความยาวเต็มที่ได้ 6.5 เมตร นับเป็นจระเข้ชนิดที่ชอบอาศัยอยู่ในน้ำมากที่สุดในบรรดาสัตว์ในอันดับจระเข้ที่สุด เมื่อขึ้นมาบนบกจะอยู่ในพื้นที่ใกล้แหล่งน้ำ มีพฤติกรรมอาศัยอยู่รวมกันเป็นฝูงในแหล่งน้ำที่มีกระแสน้ำไหลเชี่ยวและลึก หรือบริเวณลำห้วยที่ติดกับแม่น้ำ ชอบนอนพึ่งแดดโดยเฉพาะในช่วงฤดูหนาว ตัวผู้เมื่อถึงวัยเจริญพันธุ์จะมีตุ่มขึ้นมาที่ส่วนปลายทางของด้านบนปาก ซึ่งเรียกในภาษาฮินดีว่า "การ่า" ตุ่มนี้จะมีขนาดใหญ่ขึ้นตามอายุที่มากขึ้น ซึ่งปัจจุบันยังไม่ทราบแน่ชัดถึงประโยชนของตุ่มอันนี้ แต่สันนิษฐานว่าอาจเป็นสิ่งให้กำเนิดเสียงเพื่อการสื่อสารเพื่อหาคู่ ซึ่งได้ยินไปไกลถึง 1 กิโลเมตร เพราะอยู่ติดกับช่องเปิดจมูกและล้ำเกินมาช่องเปิดจมูก เนื่องจากตัวผู้ที่มีตุ่มก้อนใหญ่ที่สุดมักจะเป็นผู้นำฝูง หากินปลาในน้ำ วางไข่โดยขุดโพรงตามริมฝั่งแม่น้ำ
ไข่ของตะโขงอินเดีย นับเป็นไข่ที่มีขนาดใหญ่ที่สุดในบรรดาจระเข้ทั้งหมด ไข่จะถูกฝังอยู่ใต้ทรายภายใต้อุณหภูมิ 35 องศาเซลเซียส โดยตะโขงอินเดียตัวเมียจะเป็นฝ่ายเฝ้าดูแลไข่นานถึง 2 เดือน ตะโขงอินเดียสามารถวางไข่ได้มากถึงเกือบ 100 ฟอง 
นอกจากจะพบได้ที่อินเดียแล้ว ยังสามารถพบได้อีกหลายประเทศในเอเชียใต้ อาทิ เนปาล, ภูฐาน, บังกลาเทศ, ปากีสถาน และพบได้อีกที่พม่า
พิกก์เทอร์แมน

พิกก์เทอร์แมน  เป็นหอคอยของปราสาททูมเปีย บนเนินทูมเปียในทาลลินน์ เมืองหลวงของประเทศเอสโตเนีย ส่วนแรกของหอคอยสร้างขึ้นระหว่าง ค.ศ. 1360-70 ก่อนที่จะถูกสร้างขึ้นใหม่ (เพิ่มความสูงเป็น 45.6 เมตร) ในตอนปลายคริสต์ศตวรรษที่ 16 หอคอยมีบันได 215 ขั้นซึ่งนำไปสู่ส่วนยอดของหอคอย
หอคอยพิกก์เทอร์แมนตั้งอยู่ติดกับอาคารรัฐสภาเอสโตเนียและธงที่อยู่บนยอดหอคอยที่ความสูง 95 เมตรเหนือระดับน้ำทะเล เป็นหนึ่งในสัญลักษณ์ของรัฐบาลที่ยังใช้กันอยู่
ธงชาติเอสโตเนีย ซึ่งมีขนาด 191×300 เซนติเมตร จะถูกเชิญขึ้นสู่ยอดเสา ประกอบการบรรเลงเพลงชาติ ในเวลาที่ดวงอาทิตย์ขึ้น (แต่ไม่ก่อน 7.00 น.) และลดลงจากเสาเมื่อดวงอาทิตย์ลับขอบฟ้า (แต่ไม่หลัง 22.00 น.) ซึ่งในขณะที่เชิญธงลงนั้นจะมีการบรรเลงเพลง "Mu isamaa on minu arm"
อิลเลียส อิลลาดีส

อิลเลียส อิลลาดีส (:) เกิดวันที่ 10 พฤศจิกายน ค.ศ. 1986 เป็นนักยูโดชาวกรีก ที่เกิดในประเทศจอร์เจีย
เขาได้รับรางวัลเหรียญทองในรุ่นฮาล์ฟมิดเดิลเวท (81 กก.) ในโอลิมปิกฤดูร้อน 2004 ที่กรุงเอเธนส์ ในขณะที่เขามีอายุได้ 17 ปี อิลลาดีสยังได้รับรางวัลเหรียญทองใน 6 ปีต่อมา ในการแข่งขันเวิลด์แชมเปี้ยนชิป 2010 ที่กรุงโตเกียวในรุ่นน้ำหนักไม่เกิน 90 กก. ด้วยเช่นกัน
ในฐานะของผู้ถือธงชาติของประเทศกรีซ เขาได้รับเกียรติเป็นนักกีฬาคนแรกที่เดินนำขบวนเข้าสู่สนามกีฬารังนกในระหว่างพิธีเปิดการแข่งขันกีฬาโอลิมปิกฤดูร้อน 2008 ในกรุงปักกิ่ง
อิลลาดีสยังเป็นลูกพี่ลูกน้องของแชมป์กีฬาโอลิมปิก ซึ่งเป็นนักยูโดชาวจอร์เจียที่มีชื่อว่าซูรับ ซเวียเดารี
อ่างเก็บน้ำแม่มอก

อ่างเก็บน้ำแม่มอก เป็นอ่างเก็บน้ำขนาดกลาง พื้นที่ได้รับประโยชน์เพื่อการเกษตรและอุปโภคบริโภคในตำบลเวียงมอก อำเภอเถิน จังหวัดลำปาง และอำเภอทุ่งเสลี่ยม จังหวัดสุโขทัย และเป็นโครงการตามแนวพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร
ที่ตั้งและอาณาเขต.
ตั้งอยู่หมู่ที่ 7 ตำบลเวียงมอก อำเภอเถิน จังหวัดลำปาง มีเนื้อที่ถึง 10,000 ไร่ กว้าง 2 กิโลเมตร
โบริส โกดูนอฟ

โบริส เฟโดโรวิช โกดูนอฟ (12 สิงหาคม [ตามปฎิทินเก่า: 2 สิงหาคม] ค.ศ. 1552#เปลี่ยนทาง 23 เมษายน [ตามปฎิทินเก่า: 13 เมษายน] ค.ศ. 1605) เป็นผู้สำเร็จราชการแผ่นดินรัสเซีย ระหว่างปี ค.ศ. 1585 ถึง 1598 ในรัชกาลของซาร์ฟิโอดอร์ที่ 1 แห่งรัสเซีย ต่อมาได้ตั้งตนเป็นพระเจ้าซาร์ ขึ้นครองราชย์ระหว่างปี ค.ศ. 1598 ถึง 1605 ในประวัติศาสตร์รัสเซียเรียกรัชสมัยของพระองค์ว่า "สมัยแห่งความวุ่นวาย"  ซึ่งเต็มไปด้วยสงครามทั้งภายในและภายนอกอาณาจักร
พระราชประวัติ.
โบริส โกดูนอฟมีเชื้อสายชาวตาตาร์ ที่อพยพมาจากโกลเดนฮอร์ดไปยังคอสโตรมาในคริสต์ศตวรรษที่ 14 เป็นพระเจ้าซาร์พระองค์แรกที่ไม่ได้สืบเชื่อสายมาจากราชวงศ์รูริค
เรื่องราวของโบริส โกดูนอฟเป็นที่รู้จักจากบทละครของอะเลคซันดร์ พุชกิน "โบริส โกดูนอฟ" ในปี ค.ศ. 1831 ซึ่งดัดแปลงมาจากเรื่อง "แม็คเบ็ธ" ของเชกสเปียร์ และถูกนำมาดัดแปลงเป็นอุปรากร "โบริส โกดูนอฟ" โดยโมเดสต์ มูสซอร์กสกี ออกแสดงครั้งแรกในปี ค.ศ. 1874 เป็นผลงานชิ้นเอกของมูสซอร์กสกีที่ถูกนำมาเล่นซ้ำเสมอมา โดยมีการดัดแปลง และเพิ่มเติมดนตรีอีกหลายครั้งจากลูกศิษย์ของมูสซอร์กสกี คือ นีโคไล ริมสกี-คอร์ซาคอฟ และดมีตรี ชอสตโกวิช
แม่น้ำอาเรอ

อาเรอ  เป็นสาขาของแม่น้ำไรน์ เป็นแม่น้ำที่ยาวที่สุดที่มีต้นกำเนิดและสิ้นสุดในภายในประเทศสวิตเซอร์แลนด์ แม่น้ำมีความยาวตั้งแต่จุดเริ่มต้นจนถึงจุดบรรจบกับแม่น้ำไรน์ มีความยาวราว 295 กม.
รัฐฟรีบูร์

รัฐฟรีบูร์  หรือ รัฐไฟรบวร์ค  เป็นรัฐของประเทศสวิตเซอร์แลนด์ ตั้งอยู่ทางตะวันตกของประเทศ มีเมืองหลวงของรัฐคือเมืองฟรีบูร์ ชื่อ เป็นภาษาฝรั่งเศส ในขณะที่ นั้นเป็นภาษาเยอรมัน ใช้เป็นชื่อของทั้งรัฐและเมือง
อุโฆษ จันทร์เรือง

อุโฆษ จันทร์เรือง เกิดเมื่อวันที่ 20 มิถุนายน พ.ศ. 2469 ที่จังหวัดอุทัยธานี เป็นนักแสดงชาวไทย
เขาเป็นบุตรคนที่ 8 ของครอบครัว ได้แสดงในละครเรื่อง "เงือกน้อย" ขณะวัยเพียง 3 ขวบ เขารักในด้านดนตรีและการแสดงมาตั้งแต่เด็ก ในขณะที่เรียนชั้นประถม เขาสามารถเล่นเครื่องดนตรีได้หลายชนิดและต่อเพลงโหมโรงกลอน เพลงกลองโหมโรงได้อย่างชำนาญ บิดาจึงฝากบุตรชายไว้กับ ฯพณฯ หลวงวิจิตรวาทการ อธิบดีกรมศิลปากร เข้าเรียนโรงเรียนศิลปากร จนจบชั้น ม.6 จากนั้นได้ศึกษาต่อที่โรงเรียนเตรียมธรรมศาสตร์ ด้วยบิดาหวังว่าจะเป็นนักกฎหมายตามสายทางของตระกูล แต่เขากลับเลือกเส้นทางงานแสดงและขับร้อง 
ในปี พ.ศ. 2488 กุมุท จันทร์เรือง (พี่ชายต่างมารดา) กับ ลัดดา สารตายน ร่วมกันจัดตั้งคณะละคร โดยนำผลงานของหลวงบุณยมานพพาณิชย์เรื่อง "ผกาวดี" มาดัดแปลง โดยมอบหมายให้อุโฆษแสดงเป็นตัวเอกที่ชื่อ ศตานนท์ เขาได้แสดงความสามารถในการขับร้องเพลงและการแสดงจนหลวงบุณยมานพพาณิชย์ยกย่องเขาว่ามีอนาคนอันรุ่งโรจน์ทั้ง 2 ทางอย่างแน่นอน
หลังจากนั้นเขาแสดงในละครเวทีเรื่อง "มนต์นาคราช", "ชายชาติชั่ว" (ต่อมาใช้ชื่อ "ขวัญชีวิต") สร้างจากบทละครดัดแปลงของเฟอเรงค์ โมลนาร์ หลังจากนั้นสุวัฒน์ วรดิลกได้วางตัวให้เขามารับบทพระเอกใน "จำพราก" แต่ก็ระงับไปเพราะนายทุนประสบปัญหา
อุโฆษมีโอกาสแสดงภาพยนตร์เรื่อง "Dead Man's Voice" (พ.ศ. 2495) ของบริษัทยูไนเต็ดอาร์ติสต์ เป็นภาพยนตร์ที่มีนักแสดงไทยและพูดภาษาไทย โดยมีสตูดิโอจากอเมริกาเป็นผู้ออกทุนสร้าง หนังเจรจากการจัดจำหน่ายและเปิดฉายอย่างเงียบมากในเมืองไทย นอกจากละครเวทีแล้ว เขายังเป็นพระเอกละครวิทยุ มีผลงานเด่นคือ "น้ำบ่อทราย" อันเป็นละครวิทยุของ กุมุท จันทร์เรือง
เขาเสียชีวิตเมื่อวันที่ 22 พฤศจิกายน พ.ศ. 2499 จากอุบัติเหตุ ขณะขัยรถมอเตอร์ไซค์บนเส้นทางถนนบางกะปิ อุโฆษขับรถปะทะกับฝูงควายกว่า 100 ตัว และบางตัวขวิดเขา เขาเสียชีวิตด้วยวัยเพียง 30 ปี
ไมค์ วิลเลียมสัน

ไมเคิล เจมส์ "ไมค์" วิลเลียมสัน  นักฟุตบอลชาวอังกฤษ เกิดเมื่อวันที่ 8 พฤศจิกายน ค.ศ. 1983 ปัจจุบันเขาเป็นผู้เล่น-ผู้จัดการทีมของ เกตส์เฮด ทีมในศึก เนชันนัลลีก หรือดิวิชัน 5 ของอังกฤษ
การสำรวจโลมาน้ำจืดแยงซี พ.ศ. 2549

การสำรวจโลมาน้ำจืดแยงซี พ.ศ. 2549  เป็นการสำรวจค้นหานานหกสัปดาห์ระหว่างเดือนพฤศจิกายนและธันวาคม พ.ศ. 2549 ในเมืองอู่ฮั่น ทางตอนกลางของประเทศจีน โดยมีจุดประสงค์ที่จะค้นหาหลักฐานต่อเนื่องซึ่งระบุการมีอยู่ของโลมาแม่น้ำแยงซีเกียงซึ่งใกล้สูญพันธุ์ การสำรวจดังกล่าวอยู่ภายใต้การกำกับของสถาบันชลชีววิทยาในอู่ฮั่นและมูลนิธิสัญชาติสวิส baiji.org และมีชื่อเสียงที่การสำรวจสิ้นสุดลงโดยไม่พบเห็นโลมาแม่น้ำแยงซีเกียงแม้แต่ตัวเดียว จึงประกาศว่าสปีชีส์ดังกล่าวได้สูญพันธุ์ไปแล้ว
การสำรวจ.
นักวิทยาศาสตร์ได้เดินทางไปพร้อมกับเรือวิจัยสองลำเป็นระยะทางเกือบ 3,500 กิโลเมตรจากอี๋ชางไปยังเขื่อนสามผา ก่อนจะมุ่งหน้าต่อไปยังเซี่ยงไฮ้และสามเหลี่ยมปากแม่น้ำแยงซี ก่อนจะเดินทางกลับโดยใช้เส้นทางเดิม พวกเขาได้ใช้อุปกรณ์การสังเกตสมรรถภาพสูง และไมโครโฟนใต้น้ำในความพยายามที่จะค้นหาโลมาสักตัว
หัวหน้ามูลนิธิ baiji.com และผู้ร่วมให้การสนับสนุนโครงการ ออกัส ฟลูเกอร์ ได้รายงานว่า "มีความเป็นไปได้ที่ว่าเราจะพลาดโลมาไปสักตัวสองตัว" อย่างไรก็ตาม ถึงแม้ว่าโลมาจะยังมีชีวิตอยู่จำนวนน้อยจริง ก็แทบจะเป็นไปไม่ได้ที่พวกมันจะมีชีวิตรอดได้ในระยะยาว "มันเป็นโศกนาฏกรรม เป็นความสูญเสีย ไม่ใช่เพียงสำหรับจีนเท่านั้น แต่เป็นของโลกทั้งใบ"
อย่างไรก็ตาม ยังมีความหวังสำหรับสปีชีส์ดังกล่าว วาง ลีมิน ผู้อำนวยการกองทุนสัตว์ป่าโลกสำนักงานอู่ฮั่น ได้กล่าวว่า "ข้อเท็จจจริงที่ว่าคณะสำรวจไม่พบโลมาแม่น้ำแยงซีเกียงเลยแม้แต่ตัวเดียวระหว่างการสำรวจคราวนี้ไม่จำเป็นจะต้องหมายความว่าสปีชีส์ดังกล่าวสูญพันธุ์หรือแม้แต่ 'สูญพันธุ์ชะงัด' เนื่องจากการสำรวจกินระยะทางค่อนข้างไกลและใช้เวลาสำรวจน้อยเกินไป ... อย่างไรก็ตาม เราเป็นกังวลอย่างมาก แม่น้ำแยงซีได้ถูกลดคุณภาพลงอย่างมาก และเราพบโลมาหัวบาตรหลังเรียบลดน้อยลงกว่าในอดีตมาก"
รายงาน.
รายงานการสำรวจได้รับการตีพิมพ์ออนไลน์ทางวารสารไบโอโลจีเล็ทเทอรส์เมื่อวันที่ 7 สิงหาคม พ.ศ. 2550 ซึ่งผู้เขียนได้ระบุว่า: "เราไม่มีทางเลือกนอกจากสรุปว่าไป๋จีมีแนวโน้มว่าจะสูญพันธุ์ไปแล้ว โดยมีความเป็นไปได้ว่าเป็นผลมาจากการประมงท้องถิ่น แม้ว่ามันจะไม่ใช่ปลาเป้าหมายแต่ติดมากับเครื่องมือประมงก็ตาม ..."
เฟรเซอร์ แคมป์เบลล์

เฟรเซอร์ ลี แคมป์เบลล์ (เกิดวันที่ 13 กันยายน 1987) เป็นนักฟุตบอลชาวอังกฤษ ตำแหน่งกองหน้า ปัจจุบันเล่นให้กับฮัดเดอส์ฟีลด์ทาวน์ในอีเอฟแอลแชมเปียนชิป โดยเขาเคยเล่นในระดับพรีเมียร์ลีกกับแมนเชสเตอร์ยูไนเต็ด, ทอตนัมฮอตสเปอร์, ซันเดอร์แลนด์, คาร์ดิฟฟ์ซิตี และคริสตัลพาเลซ
สโมสรฟุตบอลแบล็กพูล

สโมสรฟุตบอลแบล็กพูล  เป็นสโมสรฟุตบอลอังกฤษ ก่อตั้งเมื่อปี ค.ศ. 1887 จากเมืองชายทะเลแลนคาเชียร์ในแบล็กพูล ปัจจุบันแข่งขันในอีเอฟแอลลีกวัน สโมสรเคยร่วมเข้าแข่งขันพรีเมียร์ลีกซึ่งถือเป็นลีกอาชีพสูงสุดในอังกฤษเพียงครั้งเดียวในฤดูกาล 2010-11 ปัจจุบันผู้จัดการทีมคือ ไมเคิล แอปเพิลตัน ที่เริ่มเข้าดูแลทีมตั้งแต่เดือนมิถุนายน ค.ศ. 2022 
สโมสรฟุตบอลแบล็กพูล ติดอยู่ในอันดับ 25 ในการจัดอันดับสโมสรอังกฤษที่ประสบความสำเร็จที่สุดตลอดกาล
 "ณ วันที่ 24 มกราคม ค.ศ. 2024"
ผู้เล่นชุดปัจจุบัน.
<templatestyles src="Template:Football squad player/styles.css" />
แอนเน็ท เธท

แอนเน็ท เธท เป็นนักแสดง นางแบบ พิธีกรชาวไทย อดีตนักแสดงกลุ่มพาวเวอร์ทรีสังกัดสถานีวิทยุโทรทัศน์ไทยทีวีสีช่อง 3
ประวัติ.
ศึกษาระดับอุดมศึกษาที่มหาวิทยาลัยเซนต์มาร์ติน ประเทศอังกฤษ สาขาการดีไซน์
วันหยุด

วันหยุด คือ วันหรือช่วงเวลาอื่นที่จัดไว้สำหรับ เทศกาลหรือนันทนาการ "วันหยุดราชการ" กำหนดโดยหน่วยงานของรัฐและแตกต่างกันไปในแต่ละรัฐหรือภูมิภาค วันหยุดทางศาสนากำหนดโดยองค์กรทางศาสนา และมักถือเป็นวันหยุดราชการในประเทศที่ศาสนาเป็นส่วนใหญ่ด้วย วันหยุดทางศาสนาบางวัน เช่น คริสต์มาสได้กลายเป็นโลกิยานุวัติ สำหรับบางคนหรือทุกคนที่ถือปฏิบัติเทศกาลเหล่านี้
เร็กซ์ พลังจักรกลมหาประลัย

เร็กซ์ พลังจักรกลมหาประลัย (Generator Rex) เป็นการ์ตูนทีวีแอนิเมชันของประเทศสหรัฐอเมริกา เหมาะสมกับเด็กอายุ 15 ขึ้นไป เด็กที่อายุน้อยกว่า 15 ปี ผู้ใหญ่ควรให้คำแนะนำ ผลิตโดย "Man of Action" (คนสร้างคนเดียวกับซีรีส์เบ็นเท็น สังกัด Cartoon Network Studios ออกฉายครั้งแรกในสหรัฐอเมริกาในวันที่ 23 เมษายน ค.ศ. 2010 สำหรับในประเทศไทยมีกำหนดฉายในวันที่ 9 มกราคม พ.ศ. 2554 ทางช่องการ์ตูนเน็ทเวิร์ค ทรูวิชั่นส์ช่อง 29 สำหรับระบบอนาล็อก และช่อง 32 สำหรับระบบดิจิตอล
ประเภทรายการ.
เหมาะสมกับเด็กอายุ 15 ขึ้นไป เด็กที่อายุน้อยกว่า 15 ปี ผู้ใหญ่ควรให้คำแนะนำ หรือ PG
เรื่องย่อ.
เมื่อ 5 ปีก่อนได้มีการระเบิดครั้งใหญ่และได้มีพลังงานที่ชื่อว่า nanites ได้ลอยเข้าสู่ชั้นบรรยากาศทำให้มนุษย์บางคนติดเชื้อนี้เข้าไปและถ้าปล่อยไว้นานก็จะกลายร่างเป็นสัตว์ประหลาดที่มีชื่อเรียกว่า EVO มันจะทำร้ายทุกสิ่งทุกอย่างที่ขวางหน้า ต่อมาได้มีองกรค์เพื่อต่อสู้กับภัยคุกคามที่ชื่อว่า Providence ถูกสร้างขึ้นเพื่อรวบรวมมนุษย์ที่ติดเชื้อและรักษาพวกเขา เร็กซ์ ชายหนุ่มอายุ 15 ปีก็เป็นหนึ่งในนั้นที่ติดเชื้อ nanites แต่เร็กซ์แตกต่างกับพวก EVO มากที่สุดคือเร็กซ์สามารถควบคุมพลังของตัวเองและเปลี่ยนร่างกลายให้เป็นเครื่องจักรได้ทั้งยังสามารถรักษาพวก EVO ให้กลายร่างกลับเป็นมนุษย์ได้ด้วย และอยู่ภายใต้การทำงานของ Agent Six หัวหน้าของเร็กซ์ที่คอยทำภารกิจร่วมกันเพื่อไขปริศนาของเชื้อ nanites และหยุดยั้งมันให้ได้
การออกอากาศของประเทศไทย.
จะออกอากาศทุกวันอาทิตย์ เวลา 08.00 น. เริ่มออกอากาศ 9 มกราคม พ.ศ. 2554 จบการออกอากาศ6 มีนาคม พ.ศ. 2554
จะออกอากาศทุกวันอาทิตย์ เวลา 11.30 น. เริ่มออกอากาศ 4 กันยายน พ.ศ. 2554
เพลงประกอบ.
เพลงเปิดเรื่อง.
ร้องโดย Orange อัลบั้ม Phoenix แนวเพลง Rock
ความยาวประมาณ 2 นาที 15 วินาที แต่ในเรื่องเปิดเพลงแค่ 20-22 วินาที
ตัวละครหลัก.
องค์กร พรอวิเดนซ์ (Providence).
เด็กหนุ่มอายุ 15 ปี ประจำเรื่องที่มีเชื้อนาไนต์ แต่สามารถควบคุมและเปลี่ยนเป็นเครื่องจักรพร้อมทั้งรักษา E.V.O. อื่น ๆ ให้หายสู่คนปกติได้ มีซิกซ์เป็นพี่เลี้ยง
บุคลอันตรายอันดับ 6 ของโลก เป็นผู้คอยดูแลเร็กซ์ เขาพยายามจะหาวิธีรักษาอาการของเร็กซ์ ซึ่งมองเผิน ๆ ดูเหมือนคนน่าสงสัย แต่ลึก ๆ แล้วเขาเป็นคนที่เคร่งครัดและทำตามคำสั่งอย่างจริงจังเสมอ 
นักวิทยาศาสตร์อายุ 28 ที่สนใจในตัวเร็กซ์ เธอมีความเห็นขัดกับซิกซ์ เนื่องจากเธอเห็นว่าเร็กซ์นั้นเป็นอะไรที่มากกว่าเครื่องจักร เธอเป็นผู้ที่คอยซ่อมแซมและให้คำปรึกษากับเร็กซ์ เธอมีน้องสาวชื่อว่า "เบเวอร์ลี่" ที่เป็นแฟนสาวของเร็กซ์
แก๊งปีศาจ (The Pack).
เขาเป็นคนที่ติดเชื้อนาไนต์และควบคุมมันได้เช่นเดียวกับ Rex เขาใช้พลังควบคุมธรรมชาติได้ เป็นหัวหน้าขององค์กรลับที่ออกมาต่อต้านว่าโพรวิเดนซ์ ชื่อว่า แก๊งปีศาจ (The Pack) เป็นตัวร้ายหลักเรื่อง
เป็นคนรักของ Rex เธอเป็น E.V.O. ที่ปล่อยพลังคลื่นเสียงที่มีพลังทำลายล้างได้ ตอนนี้เธอทำงานให้กับแวน ไคลส์
นักศึกษาสาวที่มีสี่แขน ส่วนสาเหตุที่เกิดเรื่องแบบนี้ขึ้นก็มาจากนาไนต์เช่นกัน และทำงานให้กับ แวน ไคลส์
หนึ่งในลูกน้องของแวน ไคลล์ เป็นลูกน้องที่จงรักภักดี
อาเมียร์ ข่าน

อาเมียร์ ข่าน  นักมวยสากลชาวอังกฤษเชื้อสายปากีสถาน มีชื่อเต็มว่า อาเมียร์ อิคบอล ข่าน (อูรดู: امیر اقبال خان, Amir Iqbal Khan) เกิดเมื่อวันที่ 8 ธันวาคม ค.ศ. 1986 ที่เมืองโบลตัน ในเกรท แมนเชสเตอร์ ประเทศอังกฤษ โดยครอบครัวนั้นเป็นชาวปากีสถานที่มาตั้งรกรากอยู่ที่ประเทศอังกฤษ โดยมีต้นตระกูลมาจากเมืองราวัลปินดี
ข่าน เริ่มต้นการชกมวยจากการชกมวยสากลสมัครเล่นก่อน จนกระทั่งติดทีมชาติ ได้ไปแข่งกีฬาโอลิมปิก 2004 ที่กรุงเอเธนส์ ประเทศกรีซ และได้รับเหรียญเงินในรุ่นไลท์เวท เนื่องจากในรอบชิงชนะเลิศเป็นฝ่ายแพ้ต่อ มาริโอ คินเดลาน ยอดนักมวยสากลสมัครเล่นในรุ่นนี้ชาวคิวบา ไป 22-30 หมัด จากนั้นจึงหันมาชกมวยสากลอาชีพ ในสังกัดของแฟรงก์ วอร์เรน โปรโมเตอร์ชาวอังกฤษ
อาเมียร์ ข่าน ถือได้ว่าเป็นนักมวยดาวรุ่งชาวอังกฤษคนใหม่ ที่ได้รับการจับตามอง เนื่องจากเป็นนักมวยที่ความไวในการออกหมัด มีจุดเด่นคือ การออกหมัดแย็บได้แม่นยำและหนักหน่วง ประกอบกับมีเชื้อสายของชาวเอเชียและหน้าตาดี จึงได้รับการโปรโมตและสร้างสรรค์ ถือได้ว่าเป็นนักมวยชาวอังกฤษที่จะก้าวขึ้นสู่การเป็นนักมวยระดับโลกเป็นคนต่อไป นับจาก นาซีม ฮาเหม็ด ที่ได้แขวนนวมไปก่อนหน้านี้
โดย ข่าน ได้ถูกประกบคู่พบกับ มาร์โก อันโตนิโอ บาร์เรรา ยอดนักมวยชาวเม็กซิกัน ผู้ซึ่งทำให้ฮาเหม็ดพ่ายแพ้ได้และทำให้ต้องแขวนนวมไปในที่สุด เมื่อปี ค.ศ. 2009 ผลการชกปรากฏว่าข่านสามารถเอาชนะบาร์เรราเป็นฝ่ายแพ้แตกไปในยกที่ 5 เท่านั้น โดยที่ข่านแพ้เพียงครั้งเดียวเท่านั้น เมื่อเป็นฝ่ายแพ้น็อก ต่อ เบรติส เพรสคอตต์ นักมวยชาวโคลอมเบีย ไปในยกที่ 2 เท่านั้น เมื่อปี ค.ศ. 2008 แต่หลังจากนั้นแล้วก็สามารถโชว์ฟอร์มได้ดีเรื่อย ๆ มา 
อาเมียร์ ข่าน ได้ตำแหน่งแชมป์โลกในรุ่นไลท์เวลเตอร์เวทของสมาคมมวยโลก (WBA) และเป็นแชมป์โลกรุ่นเดียวกันนี้ของสหพันธ์มวยนานาชาติ (IBF) ด้วย โดยได้แชมป์มาจากการชกล้มแชมป์ในกลางปี ค.ศ. 2011 โดยชนะน็อกยก 5 ซาบ จูดาห์ นักมวยชาวอเมริกันไปได้
โดยเสียแชมป์โลกทั้ง 2 สถาบันนี้ให้แก่ ลามอนต์ ปีเตอร์สัน นักมวยชาวอเมริกันไปในปลายปี ค.ศ. 2011 โดยแพ้คะแนนไปอย่างไม่เป็นเอกฉันท์ โดยในการข่านถูกตัดคะแนนไป 2 คะแนนด้วย แต่ต่อมาทางสมาคมมวยโลกได้มีมติคืนเข็มขัดแชมป์โลกให้แก่ข่าน เนื่องจากปีเตอร์สันไม่ผ่านการตรวจการใช้สารกระตุ้น ก่อนที่ข่านจะชกเดิมพันตำแหน่งแชมป์โลกในรุ่นเดียวกันนี้ กับ แดนนี่ การ์เซีย แชมป์ของสภามวยโลก (WBC) ซึ่งผลการชก ข่านเป็นฝ่ายแพ้ทีเคโอ การ์เซีย ไปในยกที่ 4 ในวันที่ 15 กรกฎาคม ค.ศ. 2012 ชนิดที่ข่านโดนกรรมการนับถึง 3 ครั้งด้วยกัน
ข่านมีเทรนเนอร์ คือ เฟรดดี โรช เทรนเนอร์คนเดียวกับของ แมนนี่ ปาเกียว ยอดนักมวยชาวฟิลิปปินส์ ผู้ซึ่งเป็นแชมป์โลก 8 รุ่นคนแรกของโลก และชกอยู่ในสังกัด "โกลเด้นบอย โปรโมชั่น" ของ ออสการ์ เดอ ลา โฮยา โดยที่เดอ ลา โฮยา มีเป้าหมายที่จะประกบคู่ให้พบกับ ปาเกียว หรือ ฟลอยด์ เมย์เวทเธอร์ จูเนียร์ ต่อไปในอนาคต ซึ่งสำหรับปาเกียวแล้ว ทั้งคู่เคยชกด้วยกันขณะที่ซ้อม ปรากฏว่าข่านเป็นฝ่ายไล่ชกปาเกียวอยู่เพียงฝ่ายเดียว
4 หัวใจแห่งขุนเขา

4 หัวใจแห่งขุนเขา เป็นละครโทรทัศน์ซึ่งจัดทำเป็นพิเศษ เพื่อฉลองครบรอบ 40 ปี ช่อง 3 เอชดี โดยเขียนขึ้นจากนวนิยายชุด บ้านไร่ปลายฝัน เป็นบทละคร 4 เรื่อง ซึ่งมีชื่อเรื่องคล้องจองและเนื้อหาต่อเนื่องกันคือ ธาราหิมาลัย, ดวงใจอัคนี, ปฐพีเล่ห์รัก และ วายุภัคมนตรา
โรงเรียนเทพสถิตวิทยา

โรงเรียนเทพสถิตวิทยา เป็นโรงเรียนมัธยมศึกษาประจำอำเภอเทพสถิต จังหวัดชัยภูมิ ในสังกัดสำนักงานเขตพื้นที่การศึกษามัธยมศึกษาเขต 30
ประวัติโรงเรียน.
โรงเรียนเทพสถิตวิทยา ก่อตั้งครั้งแรกเมื่อปี พ.ศ. 2520 โดยการบริจาคที่ดินของนางวิไล โก่งเกษร จำนวน 40 ไร่ นายทัน วับสันเทียะ จำนวน 9 ไร่เศษ ในบริเวณบ้านวะตะแบก อำเภอเทพสถิต จังหวัดชัยภูมิ โดยทำการก่อสร้างอาคารเรียน 1 ซึ่งเป็นอาคารเรียน 2 ชั้นหลังแรกแบบอาคารตึกชั้นเดี่ยวทรงหน้าจั่ว แบบ 216ต (อาคารปฐมเทพ ปัจจุบัน) และอาคารเรียนแบบ 216ก และ อาคารเรียนแบบ 216ล ตามลำดับ ต่อมาในปี พ.ศ. 2533 จึงจัดตั้งโรงเรียนเทพสถิตวิทยา สาขา 2 (โรงเรียนนายางกลักพิทยาคม ในปัจจุบัน) โดยมีรักษาการครูใหญ่คนแรกคือ นาย ไสว ตอพล ซึ่งขณะนั้นดำรงตำแหน่งผู้อำนวยการโรงเรียนเทพสถิตวิทยา
ทางหลวงแผ่นดินหมายเลข 1048

ทางหลวงแผ่นดินหมายเลข 1048 สายดอนไชย–สวรรคโลก เป็นทางหลวงแผ่นดินในอดีต ขนาด 2 ช่องจราจรและ 4 ช่องจราจร (ในเขตเทศบาลตำบลทุ่งเสลี่ยม) เชื่อมต่อการจราจรระหว่างอำเภอเถิน จังหวัดลำปาง ถึงอำเภอสวรรคโลก จังหวัดสุโขทัย ให้สามารถเดินทางได้อย่างสะดวกและรวดเร็วยิ่งขึ้น ระยะทางตลอดสาย 92.319 กิโลเมตร โดยเส้นทางสายนี้มีลักษณะคดเคี้ยวตามไหล่เขา โดยเฉพาะในช่วงที่ใกล้อำเภอเถิน มีลักษณะสูงชันมาก ปัจจุบันรวมเส้นทางกับทางหลวงแผ่นดินหมายเลข 106 สายสวรรคโลก–อุโมงค์
กล้องรูเข็ม

กล้องรูเข็ม  คืออุปกรณ์ที่ใช้บันทึกภาพด้วยการปล่อยให้แสงจากวัตถุฉายผ่านรูขนาดเล็กให้ตกลงบนแผ่นฟิล์มไวแสง กล้องรูเข็มไม่มีเลนส์เป็นส่วนประกอบ ดังนั้นกล้องรูเข็มจึงเป็นอุปกรณ์บันทึกภาพที่มีความซับซ้อนน้อยที่สุด
ส่วนประกอบและหลักการทำงาน.
กล้องรูเข็มมีส่วนประกอบหลักคือ
กล่องทึบแสงทำหน้าที่เปรียบเสมือนกับห้องมืดซึ่งมีที่ให้แสงส่องเข้าได้เพียงที่เดียวคือที่รูรับแสง โดยปรกติรูรับแสงนี้จะถูกปิดเอาไว้ทำให้ภายในกล่องมืดสนิท เมื่อต้องการบันทึกภาพจึงจะทำการเปิดรูรับแสงด้วยระยะเวลาที่พอเหมาะเพื่อให้แสงจากวัตถุฉายผ่านรูและตกลงบนแผ่นฟิล์มไวแสง โดยภาพที่ปรากฏบนแผ่นฟิล์มไวแสงจะเป็นภาพกลับหัวของวัตถุจริง
ในทางทฤษฎี ความคมชัดของภาพที่ได้นั้นขึ้นอยู่กับขนาดของรูรับแสงเป็นสำคัญ หากรูรับแสงมีขนาดเล็กเท่าใดภาพที่ได้ก็จะคมชัดมากเท่านั้น ทั้งนี้ หากรูรับแสงมีขนาดเล็ก ปริมาณแสงที่ฉายเข้าสู่กล่องทึบแสงก็จะน้อย ทำให้ต้องเปิดรูรับแสงนานเพื่อแผ่นฟิล์มไวแสงมีเวลาทำการบันทึกภาพได้โดยสมบูรณ์
เคอร์ลิง

เคอร์ลิง  เป็นกีฬาฤดูหนาวประเภททีม แข่งขันบนลานน้ำแข็ง มีถิ่นกำเนิดในสกอตแลนด์ในยุคกลาง โดยพบหลักฐานว่ามีการละเล่นกีฬาชนิดนี้ในฤดูหนาว โดยเล่นในทะเลสาบที่ผิวหน้ากลายเป็นน้ำแข็ง ในช่วงต้นคริสต์ศตวรรษที่ 16 พบอุปกรณ์การเล่นทำด้วยไม้ สลักปีที่สร้างระบุปี ค.ศ. 1511 
กีฬาชนิดนี้ต้องอาศัยการประสานงานจากเพื่อนร่วมทีม และการวางแผนกีดกันคู่ต่อสู้ จึงได้รับการเปรียบเปรยว่าเป็น "หมากรุกบนน้ำแข็ง" 
ในการเล่นผู้เล่นแต่ละทีมจะต้องผลักก้อนหินแกรนิตรูปกลม เรียกว่า สโตน ให้ไถลไปบนลานน้ำแข็งให้เข้าใกล้เป้าหมายที่เรียกว่า โฮม โดยในระหว่างที่สโตนไถลไป จะมีผู้เล่นอีกสองคน ใช้อุปกรณ์มีลักษณะคล้ายไม้ถูพื้น คอยประคองและปรับเส้นทางการไถล โดยการถูน้ำแข็งบริเวณรอบๆ สโตน แต่ละทีมจะสลับกันผลักก้อนสโตน 8-10 ก้อน ให้เข้าใกล้โฮม และกระทบสโตนของฝ่ายตรงข้ามให้กระเด็นออกห่างโฮม คล้ายกับกีฬาเปตอง โดยผู้เล่นอีกคนหนึ่งอยู่บริเวณโฮมคอยชี้เป้าหมาย และใช้ไม้ถูปรับความเร็วของสโตนฝ่ายตัวเองหรือคู่แข่งที่ถูกกระทบ
กีฬาเคอร์ลิงเคยได้รับการบรรจุแข่งขันในโอลิมปิกฤดูหนาวครั้งที่ 1 เมื่อปี ค.ศ. 1924 ก่อนจะถูกยกเลิกไป ได้มีความพยายามนำกีฬาชนิดนี้กลับมาบรรจุเป๋นกีฬาสาธิตอีกหลายครั้ง และนำกลับมาแข่งขันชิงเหรียญทองตั้งแต่ปี ค.ศ. 1998 จนถึงปัจจุบัน
อุปกรณ์.
เคอร์ลิง ชีท (ลู่แข่ง).
แผนผังเคอร์ลิง ชีท มาตราส่วน (1' = 1 ft = 0.3 m).CL: Centreline • HOL: Hogline • TL: Teeline • BL: Backline • HA: Hackline with Hacks • FGZ: Free Guard Zone
ไวไว

ไวไว และ ควิก (เดิมชื่อ ไวไว ควิก!) เป็นเครื่องหมายการค้าของบะหมี่กึ่งสำเร็จรูป ซึ่งมียอดจำหน่ายรวมกันเป็นอันดับสองในประเทศไทย ผลิตและจัดจำหน่ายโดย "บริษัท โรงงานผลิตภัณฑ์อาหารไทย จำกัด"  ก่อตั้งเมื่อปี พ.ศ. 2515 ปัจจุบันมี นายวรวุฒิ ปีกานนท์ เป็นประธานกรรมการ และนายปรีชา นภาพฤกษ์ชาติ เป็นกรรมการผู้จัดการ มีโรงงานสองแห่ง ตั้งอยู่เลขที่ 42/1 หมู่ 2 ถนนเพชรเกษม ตำบลอ้อมใหญ่ และเลขที่ 3 หมู่ 14 ตำบลไร่ขิง ทั้งสองแห่งตั้งอยู่ใน อำเภอสามพราน จังหวัดนครปฐม
ควิก (บะหมี่กึ่งสำเร็จรูป)

ควิก เป็นเครื่องหมายการค้าของบะหมี่กึ่งสำเร็จรูป ซึ่งมียอดจำหน่ายรวมกันเป็นอันดับสองในประเทศไทย ผลิตและจัดจำหน่ายโดยบริษัท โรงงานผลิตภัณฑ์อาหารไทย จำกัด ก่อตั้งเมื่อปี พ.ศ. 2515 ปัจจุบันมี นายวรวุฒิ ปีกานนท์ เป็นประธานกรรมการ และนายปรีชา นภาพฤกษ์ชาติ เป็นกรรมการผู้จัดการ มีโรงงานสองแห่ง ตั้งอยู่เลขที่ 42/1 หมู่ 2 ถนนเพชรเกษม ตำบลอ้อมใหญ่ และเลขที่ 3 หมู่ 14 ตำบลไร่ขิง ทั้งสองแห่งตั้งอยู่ใน อำเภอสามพราน จังหวัดนครปฐม
โรคดิสโซสิเอทีฟ

โรคดิสโซสิเอทีฟ  เป็นภาวะที่ความทรงจำ สติสัมปชัญญะ ความรู้ตัว เอกลักษณ์ และ/หรือการรับรู้สภาพแวดล้อมของผู้ป่วยเสียไปหรือถูกรบกวน สมมติฐานบอกว่าอาการนี้เป็นผลจากการประสานงานกันของการทำงานดังกล่าวสูญเสียตั้งแต่หนึ่งอย่างขึ้นไป 
จากเกณฑ์การวินิจฉัยโรคทางจิตเวช Diagnostic and Statistical Manual of Mental Disorders ฉบับปรับปรุงครั้งที่ 4 (DSM IV) มีโรคในกลุ่มนี้ได้แก่
หวานขม บิทเทอร์สวีท บอย ป๊อด เดอะ ชอต ฟิล์ม

หวานขม บิทเทอร์สวีท บอย ป๊อด เดอะ ชอต ฟิล์ม  เป็นภาพยนตร์สั้นสัญชาติไทย ออกฉายในปี พ.ศ. 2551 แนวรัก 13 เรื่องโดยได้แรงบันดาลใจจาก 13 บทเพลงรักของบอย โกสิยพงษ์และธนชัย อุชชิน จากอัลบั้ม Bitter Sweet ที่เรียงร้อยออกมาจากบทเพลงกลายเป็นภาพยนตร์ และบอย โกสิยพงษ์ เป็นผู้ริเริ่มการสร้างภาพยนตร์เรื่องนี้ โดยได้รับแรงบันดาลใจจากภาพยนตร์ที่บอยชื่นชอบเพลงประกอบ อย่างเรื่อง Notting Hill (1999) และ Paris, Je T'aime (2006) โดยเฉพาะ Paris, Je T'aime ที่เป็นภาพยนตร์รักขนาดสั้นหลายๆ เรื่องมาร้อยรวมกัน
ภาพยนตร์เรื่องนี้เป็นภาพยนตร์ไทยเรื่องแรกของเอ็ม พิคเจอร์ส เอ็นเตอร์เทนเม้นท์ โดยสร้างร่วมกับจอกว้างฟิล์ม เป็นผลงานการกำกับของหลายผู้กำกับฯ จาก 365 ฟิล์ม (วิทยา ทองอยู่ยง, วิชชพัชร์ โกจิ๋ว, คมกฤษ ตรีวิมล, ทรงยศ สุขมากอนันต์, อดิสรณ์ ตรีสิริเกษม และนิธิวัฒน์ ธราธร) ที่โด่งดังจากการร่วมกันกำกับภาพยนตร์เรื่อง "แฟนฉัน" และเป็นผลงานการแสดงของหลายนักแสดง เข้าโรงฉายเมื่อวันที่ 20 - 30 พฤศจิกายน พ.ศ. 2551 เฉพาะโรงภาพยนตร์เอสพละนาด ซีนีเพล็กซ์, เมเจอร์ ซีนีเพล็กซ์สาขา รัชโยธิน และสาขา สุขุมวิท เท่านั้น
ปางหมอยา

ปางหมอยา เป็นพระพุทธรูปลักษณะนั่งขัดสมาธิราบ เหมือนปางมารวิชัย แต่พระหัตถ์เบื้องซ้ายถือหม้อน้ำมนต์ ประทับขัดสมาธิเพชรบนฐานบัวคว่ำบัวหงาย
ประวัติ.
เมื่อพระพุทธศาสนาในประเทศอินเดียแบ่งเป็นฝ่ายเหนือและฝ่ายใต้ พระเจ้ากนิษกะกษัตริย์ราชวงศ์กุษาณะปกครองตอนเหนือของประเทศอินเดีย ได้จัดให้มีการประชุมพระสงฆ์ฝ่ายเหนือพร้อมทำสังคายนาครั้งที่ 4 ในศาสนาพุทธ ที่เมืองบุรุษบุรีเมื่อ พ.ศ. 624 โดยมีพระวินัยบางข้อที่เปลี่ยนแปลงไปเกิดพระไตรปิฎกที่แตกต่างและเกิดพุทธศาสนามหายาน ตามคัมภีร์ต่าง ๆ ที่กล่าวถึงเรื่องราวเกี่ยวกับการบูชาพระไภษัชยคุรุนั้นฝ่ายเถรวาทไม่มีการกล่าวถึงเรื่องราวดังกล่าว ในคัมภีร์มหายานลลิตวิสระ มีข้อความสรรเสริญพระพุทธเจ้าแพทย์ผู้สามารถปลดเปลื้องความเจ็บปวดและความทุกข์ทรมานของมนุษย์ โดยในอัธยายที่ 1 ชื่อนิทานปริวรรตได้บรรยายว่า พระองค์เป็นแพทย์ประทานยา คือ อมฤต พระองค์กล้าในการตรัสเจรจาแสดงลัทธิทำให้มิจฉาทิฐิเร่าร้อนไปตามกัน พระองค์เป็นพงศ์พันธุ์แห่งพระธรรม ทรงปราดเปรื่องในปรมัตถธรรม พระองค์เป็นผู้นำ เป็นผู้ชี้ทาง ไม่มีใครยิ่งไปกว่า” ซึ่งการกล่าวถึงพระพุทธเจ้าแพทย์นั้นจะหมายถึงพระไภษัชยคุรุ เรื่องพระไภษัชยคุรุที่ปรากฏในคัมภีร์ที่ชัดเจนที่สุด ปรากฏในพระสูตรสันสกฤตสูตรหนึ่ง ชื่อ พระพุทธไภษัชยคุรุไวฑูรยประภาราชามูลปฌิธานสูตร หรือ ไภษัชยคุรุไวฑูรยประภาตถาคตปูรวปณิธานสูตร 
ความเกี่ยวข้องกับพระไภษัชยคุรุไพพูรย์ประภาพุทธะ.
ปางหมอยามีข้อสังเกตอยู่ข้อหนึ่ง เพราะคล้ายคลึงกับพระไภษัชยคุรุพุทธะมากที่สุด เนื่องจากหม้อยาของพระพุทธรูปปางนี้คล้ายคลึงกับบาตรบรรจุทิพยโอสถของพระไภษัชยคุรุพุทธะมาก
หลักฐานจากพระสูตร.
พระสูตรที่กล่าวถึงพระไภษัชยคุรุพุทธเจ้าโดยเฉพาะ พระองค์เดียว คือ
ซง จี-ฮโย

ซง จี-ฮโย (เกิด 15 สิงหาคม ค.ศ. 1981) เป็นนักแสดงและนางแบบชาวเกาหลีใต้ มีชื่อเสียงจากเรื่อง เจ้าหญิงวุ่นวายกับเจ้าชายเย็นชา (2006) และ จูมง มหาบุรุษกู้บัลลังก์ (2006) และเป็นสมาชิกถาวรในรายการเรียลวาไรตี้ รันนิ่งแมน
เข้าสู่วงการบันเทิง.
ซง จี-ฮโย เป็นนักแสดงและนางแบบชาวเกาหลีใต้ แม่ของเธอชื่อ ปาร์ค ควี จา
ซง จี-ฮโยเริ่มเข้าวงการบันเทิงจากการเป็นนางแบบให้กับนิตยสาร Kiki ในปี 2001 หลังจากนั้นเธอก็ได้เป็นพรีเซ็นเตอร์โฆษณา โดยผ่านงานมาแล้วมากมายอาทิ GM DAEWOO (Kalos), LG Telecom (Khai), Shiseido, Natuur, Hite, Daum และ Lotreria นอกจากงานโฆษณาแล้ว ซงจี-ฮโย ก็เคยมีผลงานมิวสิกวีดีโอให้กับ J.T.L. และ Lee Soo Young
ซง จี-ฮโยมีผลงานการแสดงครั้งแรกเมื่อปี 2003 ในภาพยนตร์แนวสยองขวัญเรื่อง Wishing Stairs โดยรับบทเป็นยุนจีซอง นักเรียนบัลเล่ต์ปี 2 ในโรงเรียนหญิงล้วนแห่งหนึ่ง ที่เกิดความผิดหวังอย่างรุนแรง เมื่อคิมโซฮีเพื่อนสนิทของเธอกำลังจะได้รับบทนำในละครเวทีที่จีซองหวังจะได้เล่นในละครเวทีเรื่องนี้เช่นกัน จีซองจึงไปขอพรกับบันไดซึ่งเป็นที่สิงสถิตของวิญญาณอันชั่วร้าย เพื่อให้เธอได้รับบทนำในละครเรื่องนี้แทนโซฮี
ปี 2004 ซง จี-ฮโยกลับมารับงานภาพยนตร์แนว Action, Thriller เรื่อง Some ผลงานการกำกับของจางยุนฮย็อน โดยภาพยนตร์เรื่องนี้เป็นเรื่องราวที่เกิดขึ้นใน 24 ชั่วโมง โดยซง จี-ฮโยรับบทเป็นยูจิน นักข่าวสาวที่เข้าไปพัวพันกับคดียาเสพติดรายหนึ่ง ซึ่งเงินของกลางที่ใช้ในการซื้อยาเสพติดมูลค่า 10 ล้านได้สาบสูญหายไปอย่างไร้ร่องรอย จนกระทั่งนักสืบซองจูซึ่งดูแลคดีนี้อยู่ได้มาพบกับยูจิน เขาจำไม่ได้ว่าเคยเจอเธอที่ไหนมาก่อน แต่ที่เขารู้ตอนนี้ก็คือเธอเป็นกุญแจสำคัญของคดี ในขณะเดียวกันยูจินก็เกิดลางสังหรณ์แปลก ๆ ขึ้นว่านักสืบซองจูกำลังจะตายภายใน 24 ชั่วโมงที่กำลังจะถึงนี้
หลังจากนั้นซงจี-ฮโยก็พักงานแสดงไป 1 ปีเต็ม แล้วกลับมารับงานแสดงอีกครั้ง ในปี 2006 กับผลงานละครเรื่องแรกของเธอ ในละครเรื่อง Princess Hours ทางช่อง MBC โดยรับบทเป็นมินฮโยริน หญิงสาวที่รักการเต้นบัลเล่ต์เป็นชีวิตจิตใจ จนยอมทิ้งทุกสิ่งแม้กระทั่งความรัก จากการแสดงในละครเรื่องนี้ ทำให้เธอได้รับการจับตามองเป็นอย่างมาก ในฐานะที่เป็นนักแสดงที่เล่นได้หลากหลายบุคลิก ปลายปีเดียวกัน ซง จี-ฮโยก็มีโอกาสได้ร่วมงานละครของช่อง MBC ในละครเรื่อง Jumong โดยรับบทเป็นภรรยาคนแรกของจูมง ผู้ให้กำเนิดลูกคนแรกของจูมงที่ชื่อยูรี ในละครเรื่องนี้ซง จี-ฮโยต้องพลิกบทบาทครั้งสำคัญ ซึ่งถือว่าเป็นการท้าทายความสามารถทางด้านการแสดงที่ดีอีกครั้งหนึ่งของเธอ
ชีวิตส่วนตัว.
ซงจีฮโยได้เปิดเผยว่าเธอได้เปลี่ยนชื่อตั้งแต่เกิดของเธอจาก "ชอน ซ็อง-อิม" เป็น "ชอน ซู-ยอน" ในตอนที่ 351 ของรายการรันนิ่งแมน "Running Man", และระบุเหตุผลที่เธอเปลี่ยน เนื่องจาก "ปัจจุบันคนจำนวนมากจำชื่อนี้ได้แล้ว"
โรคโซมาโตฟอร์ม

โรคโซมาโตฟอร์ม  หรือที่รู้จักในชื่อโรคบริเกต์ (ตั้งชื่อตามปอล บริเกต์) เป็นความผิดปกติทางจิตอย่างหนึ่ง มีอาการผิดปกติทางกายเสมือนจะมีโรคหรืออาการบาดเจ็บทางกายแต่ไม่สามารถระบุสาเหตุทางกายได้ อาการที่เป็นผลจากโรคโซมาโตฟอร์มนั้นเกิดจากปัจจัยทางจิตใจ ในผู้ป่วยโรคโซมาโตฟอร์มนั้นมักมาพบแพทย์แต่เมื่อตรวจแล้วมักได้ผลเป็นปกติหรือไม่สามารถอธิบายอาการของผู้ป่วยได้ ผู้ป่วยเหล่านี้จึงมักได้รับการตรวจและทดสอบอยู่หลายครั้งเพื่อยืนยันว่าไม่มีอาการเจ็บป่วยหรือรอยโรคทางกาย ผู้ป่วยโรคนี้มักกังวลเกี่ยวกับสุขภาพของตนเองอย่างมากเพราะแพทย์ไม่สามารถอธิบายสาเหตุของปัญหาสุขภาพได้ อาการเจ็บป่วยที่ผู้ป่วยเล่านี้จะมีลักษณะคล้ายกับอาการของโรคอื่น ๆ และอาจมีระยะเวลาที่เป็นนานหลายปี
การวินิจฉัยโรคโซมาโตฟอร์มหมายความว่าปัจจัยทางจิตใจเป็นสาเหตุหลักของการเกิดอาการ ความรุนแรง และระยะเวลาที่มีอาการ โรคโซมาโตฟอร์มจะต้องไม่เป็นการแสร้งเจ็บหรือการจงใจสร้างความเจ็บป่วย
ชนิดของโรคโซมาโตฟอร์ม.
การจำแนกโรคโดยสมาคมจิตแพทย์อเมริกาตามเกณฑ์การวินิจฉัยโรคทางจิตเวช Diagnostic and Statistical Manual of Mental Disorders แบ่งย่อยออกเป็นชนิดต่าง ๆ ดังนี้
มารวน แฟลายนี

มารวน แฟลายนี-บากียูย ([mɑrwan fɛlajni]) เกิดเมื่อวันที่ 22 พฤศจิกายน ค.ศ. 1987 เป็นนักฟุตบอลชาวเบลเยียม ในตำแหน่งกองกลาง 
แฟลายนีเป็นชาวมุสลิม ชื่อของเขามาจากภาษาอาหรับว่า มัรวาน และเป็นลูกชายของอับดุลลาติฟ แฟลายนี อดีตผู้รักษาประตูชาวโมร็อกโก
ปัจจุบันแขวนสตั๊ดไปแล้ว
อากิตะ (เมือง)

นครอากิตะ (; โรมาจิ: "Akita-shi"; : อากิตาชิ) เป็นนครศูนย์กลางของจังหวัดอากิตะ ประเทศญี่ปุ่น ได้รับการยกฐานะเป็นนครศูนย์กลางตั้งแต่ 1 เมษายน พ.ศ. 2432 เป็นต้นมา
ภูมิศาสตร์.
นครอากิตะตั้งอยู่บริเวณที่รายชายฝั่งตอนกลางของจังหวัดอากิตะ โดยทางตะวันตกของเมื่องเป็นชายฝั่งออกสู่ทะเลญี่ปุ่น กลางเมืองมีแม่น้ำโอโมโนะไหลผ่าน
ประวัติศาสตร์.
พื้นที่อันเป็นที่ตั้งของนครอากิตะ ณ ปัจจุบัน เคยเป็นส่วนหนึ่งของจังหวัดเดวะ ซึ่งเป็นจังหวัดในยุคโบราณของญี่ปุ่นเมื่อกว่าพันปีที่แล้ว ภายในเมือง มีซากโบราณสถานสำคัญที่เรียกว่า "จิโซเด็ง" อยู่ ซึ่งโบราณวัตถุนั้นล้วนเป็นสิ่งของจากยุคหินจนถึงยุคยาโยอิ ต่อมาในยุคนาระ ราชสำนักได้สร้างปราสาทอากิตะขึ้นในปี พ.ศ. 1276 เพื่อที่จะสามารถควบคุมและปกครองชนเผ่าพื้นเมืองเอมิชิได้ ทั้งนี้ ในยุคเซ็งโงกุ อากิตะถูกปกครองโดยตระกูลซามูไรท้องถิ่นที่ปกครองโดยการสืบสายโลหิต จนกระทั่งในยุคเอโดะ ตระกูลซาตาเกะก็ได้เข้ามาปกครองพื้นที่แถบนี้และสถาปนาเป็นแคว้นคูโบตะ ภายใต้รัฐบาลโชกุนโทกูงาวะ 
รัชสมัยเมจิและไทโช.
ในรัชสมัยเมจิ เมื่อรัฐบาลโชกุนโทกูงาวะล่มสลายและอำนาจสูงสุดหวนคืนสู่องค์จักรพรรดิ รัฐบาลสมเด็จพระจักรพรรดิได้ยุบแคว้นศักดินาคูโบตะ เมืองที่เป็นที่ตั้งของปราสาทถูกแบ่งออกเป็นสองเมือง คือ เมืองอากิตะและเมืองคูโบตะ จังหวัดอากิตะจัดตั้งขึ้นในปี พ.ศ. 2414 ต่อมา อำเภออากิตะเดิมได้ถูกแบ่งออกเป็นสองอำเภอ คือ อำเภอคิตาอากิตะและอำเภอมินามิอากิตะในปี พ.ศ. 2421 ทั้งนี้ ในวันที่ 30 เมษายน พ.ศ. 2429 ได้เกิดเหตุเพลิงไหม้ครั้งใหญ่ขึ้นในเมืองอากิตะ บ้านเรือนส่วนใหญ่ถูกเผาทำลาย
เมื่อประเทศมีระบบเทศบาลเกิดขึ้นเมื่อวันที่ 1 เมษายน พ.ศ. 2432 "เทศบาลนครอากิตะ" ก็ได้รับการจัดตั้งขึ้นอย่างเป็นทางการ ซึ่งเขตเทศบาลนี้ก็ได้รวมเอาเมืองอากิตะและเมืองคูโบตะที่มีอยู่เดิมเข้าด้วยกัน แต่ทั้งนี้ ในส่วนของพื้นที่บริเวณท่าเรือได้แยกออกไปเป็น "เทศบาลเมืองสึจิซากิโกะ" 
ในรัชสมัยไทโช เป็นยุคที่เมืองอากิตะมีการพัฒนาอย่างมาก จากการเข้ามาของบริษัทน้ำมันนิปปอนออยล์คอร์เพอเรชันในปี พ.ศ. 2457 และการเปิดสาขาของธนาคารแห่งประเทศญี่ปุ่น ในปี พ.ศ. 2459
พ.ศ. 2516 ที่ชานเมืองอากิตะ ได้มีรายงานการประจักษ์ของพระแม่มารีย์ ในบริเวณชนบทห่างไกลซึ่งได้รับความสนใจจากคริสตชนและชวาญี่ปุ่นทั่วประเทศ ภายหลังเป็นที่รู้จักกันในนามแม่พระประจักษ์ที่อากิตะ